hotchpotch/miracl-hf-unified huggingface dataset:
ณัทธนพล ทินโรจน์
ณัทธนพล ทินโรจน์ (ชื่อเล่น:ฟิลลิปส์) เกิดเมื่อวันที่ 18 ตุลาคม พ.ศ. 2537 โดยเขาเป็นผู้ชนะการแข่งขันรายการ เดอะเฟซเมนไทยแลนด์ ใน พ.ศ. 2560
ฟิลลิปส์เกิดและเติบโตที่เมืองสต็อกโฮล์ม ประเทศสวีเดน ซึ่งมีพ่อแม่เป็นชาวไทยอาศัยอยู่ที่นั่น มีพี่สาว 1 คนและน้องชาย 2 คน เขามักเรียกแทนตัวเองว่า "น้อง" โดยมีที่มาจากวันหนึ่งที่เขาทะเลาะกับพี่สาว แล้วแม่ก็พูดขึ้นว่า "อย่าทำน้อง" จากนั้น ฟิลลิปส์ก็เลยติดคำว่า "น้อง" ตั้งแต่นั้นมา ฟิลลิปส์พูดได้ 3 ภาษาคือ ภาษาสวีเดน ภาษาอังกฤษ และภาษาไทย แต่ด้วยเนื่องจากเขาเกิดและเติบโตที่สวีเดน ทำให้เขาพูดไทยไม่ชัด พ่อและแม่พูดภาษาไทยกับเขา ในขณะที่เขาพูดภาษาสวีเดนกับพ่อและแม่ เขาได้ทำงานเป็นดีเจในช่วงเวลาที่เขาอยู่ที่สวีเดน
ฟิลลิปส์จบการศึกษาด้าน Technical Design & Product Development จาก สต็อกโฮล์ม ประเทศสวีเดน ปัจจุบันกำลังศึกษาต่อในระดับอุดมศึกษาที่วิทยาลัยบริหารธุรกิจเชิงนวัตกรรมและการบัญชี (หลักสูตรนานาชาติ) มหาวิทยาลัยธุรกิจบัณฑิตย์
เมื่อฟิลลิปส์มาทำงานที่ประเทศไทย เขาได้เริ่มรับงานเดินแบบและถ่ายแบบพร้อมกับการเป็นบาริสต้าอยู่ที่ร้าน Casa Lapin สาขาอารีย์ งานถ่ายแบบครั้งแรกของเขาเป็นงานแฟชั่นสุนัขและแมวที่ เก๋ ชลลดา เมฆราตรี ได้จัดขึ้น หลังจากนั้นได้รับบทเป็นพระเอกมิวสิควิดีโอในเพลง Don’t ของ จีราพัชร จงกลสงเคราะห์ หรือ จอย AF8 อีกทั้งยังเป็น 1 ใน 50 หนุ่มคลีโอ 2015 อีกด้วย
ในปี พ.ศ. 2560 ฟิลลิปส์ได้เข้าร่วมการแข่งขันเดอะเฟซเมนไทยแลนด์ โดยเขาได้ผ่านเข้าสู่รอบ 18 คนสุดท้ายและอยู่ในทีม ลูกเกด เมทินี กิ่งโพยม ในวันที่ 30 กันยายน พ.ศ. 2560 ฟิลลิปส์ก็ได้รับเลือกให้เป็นผู้ชนะในรายการ
ฟิลลิปส์ชอบการสังสรรค์กับเพื่อนๆ แต่ก็ดูแลตัวเองด้วยการออกกำลังกายอยู่สม่ำเสมอ และชอบเต้นเป็นงานอดิเรก แต่ไม่เคยคิดที่จะเต้นเพื่อประกวด อีกทั้งเป็นคนที่ชอบฟังเพลงและชอบกินซูชิเป็นอย่างมาก
รายชื่อผู้นำประเทศ พ.ศ. 2561
นี่คือ รายชื่อของผู้นำประเทศของประเทศต่าง ๆ ในปี พ.ศ. 2561
บุคคลที่เสียชีวิตในปี พ.ศ. 2561
ด้านล่างนี้เป็นบุคคลที่เสียชีวิตในปี พ.ศ. 2561
ฮาซิเอซิ
ฮาร์ซิเอซิ (เกิด ? - เสียชีวิต 130 ปีก่อนคริสต์ศักราช) เป็นกบฏชาวอียิปต์โบราณที่ต่อต้านการปกครองของปโตเลมีที่ 8 ฟิสคอนของราชวงศ์ปโตเลมี
อาจเป็นบุคคลเดียวกันกับ "ฮาร์ซิเอซิ บุตรชายของไพโออุส" (ไพโออุส มีความหมาย "ศัตรูของเทพเจ้า") เขาเป็นคนสุดท้ายที่เรียกตัวเองว่า "ฟาโรห์" ชาวอียิปต์ถึงแม้จะปกครองอยู่ทางตอนใต้ของอียิปต์ตอนบนเท่านั้น ช่วงสั้น ๆ
การใช้ประโยชน์จากสงครามกลางเมืองระหว่างปโตเลมีที่ 8 และพระขนิษฐาของพระองค์ พระนางคลีโอพัตราที่ 2, ฮาร์ซิเอซิถูกจับกุมที่เมืองธีบส์ในฤดูร้อนของปี 131 ก่อนคริสตกาลและสันนิษฐานว่าชื่อที่ใช้สำหรับครองราย์ แม้ว่าจะเป็นที่รู้จักกันในชื่อของผู้หญิงคือ Ḥr-s-js (t) sA- Wsjr ความหมาย "โอรสของโอซิริส" รายงานว่าในแผ่นปาปิรัสคาริร่า 1, 2 กองกำลังของปโตเลมีเข้ายึดเมืองในเดือนพฤศจิกายนของปีเดียวกัน และฮาร์ซิเอซิถูกจับในข้อหากบฎจนกระทั่งเขาเสียชีวิตน่าจะเกิดขึ้นในกันยายน 130 ก่อนคริสตกาล
หมู่เกาะดยุกออฟยอร์ก
หมู่เกาะดยุกออฟยอร์ก (; เดิมชื่อ ) เป็นกลุ่มของหมู่เกาะที่ตั้งอยู่ในจังหวัดอีสต์นิวบริเตน ประเทศปาปัวนิวกินี ตั้งอยู่บริเวณช่องแคบเซนต์จอร์จ ระหว่างเกาะนิวบริเตนกับเกาะนิวไอร์แลนด์ และเป็นส่วนหนึ่งของกลุ่มเกาะบิสมาร์ก หมู่เกาะตั้งช่อในปี ค.ศ. 1767 โดยฟิลิป คาร์ทีเรต เพื่อเป็นเกียรติแก่เจ้าชายเอ็ดเวิร์ด ดยุกแห่งยอร์ก พระราชโอรสในเจ้าชายเฟรเดอริก เจ้าชายแห่งเวลส์ และพระอนุชาในเจ้าชายเฟรเดอริก เจ้าชายแห่งเวลส์
นิวบริเตน
เกาะนิวบริเตน (; ) เป็นเกาะใหญ่ที่สุดในกลุ่มเกาะบิสมาร์ก ของประเทศปาปัวนิวกินี แบ่งแยกออกจากนิวกีนีโดยช่องแคบแดมเปียร์และช่องแคบวีเตียซ และแบ่งแยกออกจากเกาะนิวไอร์แลนด์ โดยช่องแคบเซนต์จอร์จ มีเมืองสำคัญบนเกาะคือ ราเบา/โกโกโป และคิมเบ เกาะมีขนาดราวเกาะไต้หวัน ในขณะที่เกาะเป็นส่วนหนึ่งของเยอรมัน มีชื่อว่า Neupommern (โพเมราเนียใหม่)
ฮูโกรนาเฟอร์
ฮูโกรนาเฟอร์ (ยังเป็นที่รู้จักกันในนาม เฮอร์กาโนเฟอร์, ฮารอนโนฟริส, ฮาร์มาคิส, ไฮโกรโนเฟอร์, เฮอร์เวนเนเฟอร์ หรือ ฮอร์เวนเนเฟอร์) เป็นชาวอียิปต์ที่มีต้นกำเนิดของชาวนูเบีย ซึ่งเป็นผู้นำชาวอียิปต์ในการแยกตัวออกจากการปกครองของปโตเลมีที่ 4 ฟิโลพาเตอร์ ในสมัยพระองค์ไม่มีสัญลักษณ์หรืออนุสาวรีย์ในเกี่ยวกับพระองค์ แต่มีพระราชโอรสเป็นองค์ทายาทนามว่า อังค์มาคิส (หรือเรียกอีกอย่างว่า คาออนโนฟริส หรือ อังค์เวนเนเฟอร์) พระองค์ปกครองส่วนใหญ่ของอียิปต์จนกระทั่ง 186 ปีก่อนคริสตกาล และสันนิษฐานว่าพระองค์อาจจะสิ้นพระชนม์ก่อน 197 ปีก่อนคริสตกาล
อังค์มาคิส
อังค์มาคิส (ยังเป็นที่รู้จักกันในนาม คาออนโนฟริส หรือ อังค์เวนเนเฟอร์) เป็นทายาทของฮูโกรนาเฟอร์ ผู้เป็นกบฏและผู้ปกครองผู้ควบคุมอียิปต์บนในช่วงรัชสมัยของปโตเลมีที่ 4 และ 5 รัชกาลของพระองค์กินระยะเวลาระหว่างประมาณ 199 ถึง 185 ปีก่อนคริสต์ศักราช
พระองค์ได้ครองราชย์อียิปต์ต่อจากฮูโกรนาเฟอร์ในฐานะกษัตริย์แห่งอียิปต์บนใน 199 ปีก่อนคริสตกาล หรือในบริเวณนั้นและสามารถเอาชนะได้มากถึง 80% ของอียิปต์ พระองค์ได้ยืดเมืองไลโคโพลิส (ในปัจจุบันคือ เมืองแอสยุต) ใน 197 ปีก่อนคริสตกาล แต่ต่อมาถูกบังคับให้ถอนตัวไปธีบส์ สงครามระหว่างภาคเหนือและภาคใต้ยังคงดำเนินต่อไปจนถึง 185 ปีก่อนคริสตกาล เมื่ออังค์มาคิสถูกจับโดยทหารฝ่ายปโตเลมี ซึ่งเป็นทำให้มีการสร้างศิลาโรเซตตาถูกแกะสลักด้วยท่าทางขอบคุณนักบวชเพื่อช่วยในการเอาชนะพระองค์ ไม่ค่อยมีใครรู้เรื่องรายละเอียดเกี่ยวกับรัชกาลของพระองค์เนื่องจากบันทึกส่วนใหญ่ถูกทำลาย
ปโตเลมี ยูพาเธอร์
ปโตเลมี ยูพาเธอร์ เป็นพระราชโอรสของปโตเลมีที่ 6 ฟิโลเมเธอร์ กับพระนางคลีโอพัตราที่ 2 และในช่วงเวลาสั้น ๆ ใน 152 ปีก่อนคริสตศักราช พระองค์ทรงได้ปกครองไซปรัสร่วมกับพระราชบิดาของพระองค์ และสันนิษฐานว่าพระองค์สิ้นพระชนม์ในเดือนสิงหาคมของปีเดียวกันนั้น
พระองค์มีเป็นที่รู้จักจากเอกสารจำนวนน้อยและจารึก พระองค์ถูกกล่าวถึงในบันทึกปาปิรุส ซึ่งเขียนเป็นอักษรเดโมติก ซึ่งอยู่ในพิพิธภัณฑ์บริติช ได้รับการอ้างถึงเป็นนักบวชชั้นสูงจากอเล็กซานเดอร์ในช่วง 158-157 ปีก่อนคริสตศักราชและพระองค์เป็นผู้ร่วมปกครองไซปรัสร่วมกับพระบิดาใน 152 ปีก่อนคริสตศักราช พระองค์อาจจะสิ้นพระชนม์เมื่ออายุประมาณ 12 หรือ 13 ปี นอกจากนี้เขายังปรากฏอยู่ในรายชื่อสมาชิกราชวงศ์ปโตเลมี การค้นพบหลุมฝังพระศพของพระองค์ในไซปรัสได้รับการประกาศในปี พ.ศ. 2560
อง ซ็องอู
อง ซองอู (; เกิด 25 สิงหาคม ค.ศ 1995) เป็นนักร้องและนักแสดงชาวเกาหลีใต้ และเป็นสมาชิกกลุ่มนักร้องชายสัญชาติเกาหลีใต้ วอนนาวัน
อง ซองอู เกิดที่นครอินช็อน ประเทศเกาหลีใต้ เป็นบุตรคนที่สองของครอบครัว มีพี่สาว 1 คน นับถือศาสนาคริสต์
1X1=1 (TO BE ONE) (1st Mini Album)
01. To Be One (Intro.)
02. 활활 (Burn It Up)
03. 에너제틱 (Energetic) [TITLE]
04. Wanna Be (My Baby)
05. 이자리에 (Acoustic Ver.)
06. 나야 나 (워너원 Ver.) (CD Only)
07. Never (워너원 Ver.) (CD Only)
1-1=0 (NOTHING WITHOUT YOU)
01. Nothing Without You (Intro.)
02. Beautiful [TITLE]
03. 갖고 싶어 (Wanna)
04. Twilight
05. 활활 (Burn It Up) (Prequel Remix)
06. 에너제틱 (Energetic) (Prequel Remix)
07. Wanna Be (My Baby)
08. 에너제틱 (Energetic)
09. 활활 (Burn It Up)
10. To Be One (Outro.)
0+1=1 (I PROMISE YOU) (2nd Mini Album)
01. GOLD
02. 약속해요 (I.P.U.)
03. BOOMERANG (부메랑) [TITLE]
04. WE ARE
05. 보여 (Day By Day)
06. 너의 이름을 (I'll Remember)
07. 약속해요 (I.P.U.) (Propose Ver.)
1÷X=1 (UNDIVIDED) (3nd Mini Album)
01. Light [TITLE]
02. Kangaroo (Prod.ZICO)
03. Forever And A Day (Prod.NELL)
04. Sandglass (Prod.Heize)
05. 11(Eleven) [Prod.Dynamic Duo]
คลีโอพัตรา ธีอา
คลีโอพัตรา ธีอา ยูเอเทอร์เรีย (แปลว่า "เทศกาลเก็บเกี่ยวที่ดี / มีผล") (กรีกโบราณ: Κλεοπάτρα Θεά, ซึ่งแปลว่า "เทพธิดาแห่งคลีโอพัตรา"; ประสูติ 164 ปีก่อนคริสตกาล - สิ้นพระชนม์ 112 ปีก่อนคริสตกาล) เป็นผู้ปกครองของอาณาจักรซีลิวซิดในยุคสมัยเฮลเลนิสติก พระองค์ปกครองซีเรียเมื่อ 125 ปีก่อนคริสตกาล หลังจากการสิ้นพระชนม์ของเดเมตริอุสที่ 2 นิคาเตอร์ ในที่สุดเธอก็ปกครองร่วมกับพระราชโอรสของพระองค์ แอนติโอคัสที่ 8 ไกรปัส จนกระทั่ง 121 หรือ 120 ปีก่อนคริสตกาล
โรงเรียนฝางพิทยาคม
โรงเรียนฝางพิทยาคม (อักษรย่อ: ฝ.ค.) เป็นโรงเรียนมัธยมศึกษาแบบสหศึกษา มีพื้นที่ 63 ไร่ ตั้งอยู่ระหว่างจังหวัดหนองคายกับจังหวัดอุดรธานี ในเขตอำเภอสระใคร เป็นโรงเรียนที่มีบรรยากาศภายในร่มรื่น เต็มไปด้วยต้นไม้น้อยใหญ่และเปิดสอนในระดับ มัธยมศึกษาปี1 ถึง มัธยมศึกษาปี 6
โรงเรียนฝางพิทยาคม เดิมเป็นโรงเรียนสาขาของ 
โรงเรียนน้ำสวยวิทยา เปิดทำการสอนครั้งแรกเมื่อวันที่ 
๑๖ พฤษภาคม ๒๕๓๓ โดยได้อาศัยวัดศรีโสภณาราม
(วัดบ้านฝาง) ต่อมา ได้ย้ายมาทำการเรียนการสอน
ในสถานที่ปัจจุบัน ซึ่งเดิมเป็นบริเวณสาธารณะใช้
เลี้ยงสัตว์ของสภาตำบลบ้านฝางที่ตั้ง
ตั้งอยู่เลขที่ ๑๖๓ บ้านฝาง หมู่ที่ ๑๐ ตำบลบ้านฝาง 
อำเภอ สระใคร จังหวัดหนองคาย ๔๓๑๐๐
ทิพจักร ดุ ยาง (การศึกษา เป็นหัวใจของการพัฒนาชาติ )
ไทรฟาเอนา
ไทรฟาเอนา () เป็นเจ้าหญิงจากราชวงศ์ปโตเลมี พระองค์ทรงอภิเษกสมรสกับกษัตริย์แห่งอาณาจักรซีลิวซิดนามว่า แอนติโอคัสที่ 8 ไกรปัส และมีตำแหน่งเป็นสมเด็จพระราชินีแห่งซีเรีย
ก็มักจะสันนิษฐานว่าพระองค์เคยใช้พระนามคลีโอพัตรา แต่ไม่ได้รับการรับรอง พระองค์เป็นพระราชธิดาพระองค์โตของฟาโรห์อียิปต์ ปโตเลมีที่ 8 ฟิสคอน กับพระนางคลีโอพัตราที่ 3 ผู้ซึ่งมีศักดิ์เป็นพระราชนัดดาและพระมเหสี[1] ดังนั้นพระองค์เป็นพระภคินีของปโตเลมีที่ 9, ปโตเลมีที่ 10, พระนางคลีโอพัตราที่ 4 และพระนางคลีโอพัตรา เซเลเนที่ 1
เซเรซโซ โอซากะรุ่นอายุไม่เกิน 23 ปี
เซเรซโซ โอซะกะรุ่นอายุไม่เกิน 23 ปี () เป็นทีมฟุตบอลในประเทศญี่ปุ่น จากเมืองโอซะกะ จังหวัดโอซะกะ ซึ่งเป็นทีมสำรองของเซเรซโซ โอซะกะ และปัจจุบันเล่นในเจลีก ดิวิชัน 3 โดยคำว่า "เซเรซโซ" เป็น ภาษาสเปน หมายถึงดอกซากุระ ซึ่งเป็นดอกไม้ประจำเมืองโอซะกะ
ปัจจุบันมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ เชาว์วัฒน์ วีระชาติ
"ข้อมูลล่าสุด 19 ธันวาคม 2017"
สถิตย์พงษ์ สุขวิมล
พลอากาศเอก สถิตย์พงษ์ สุขวิมล เลขาธิการพระราชวัง ประธานกรรมการและผู้อำนวยการทรัพย์สินส่วนพระมหากษัตริย์ ราชเลขานุการในพระองค์สมเด็จพระเจ้าอยู่หัวมหาวชิราลงกรณ บดินทรเทพยวรางกูร ประธานข้าราชบริพารในพระองค์ และผู้ดูแลรักษาและจัดการผลประโยชน์ทรัพย์สินส่วนพระองค์
ประธานกรรมการ บริษัท ปูนซิเมนต์ไทย จำกัด รองประธานกรรมการบริหาร คนที่ 1 ในคณะกรรมการมูลนิธิการศึกษาทางไกลผ่านดาวเทียมรองประธานกรรมการบริหารในคณะกรรมการบริหารกองทุนพระราชทานสำหรับศูนย์ศึกษาการพัฒนาอันเนื่องมาจากพระราชดำริรองประธานกรรมการในคณะกรรมการมูลนิธิโครงการหลวงรองประธานกรรมการบริหารในคณะกรรมการบริหารมูลนิธิราชประชานุเคราะห์ ในพระบรมราชูปถัมภ์รองประธานกรรมการ คนที่ 3 ในคณะกรรมการมูลนิธิโรงพยาบาลสมเด็จพระยุพราชรองประธานกรรมการในคณะกรรมการบริหารมูลนิธิส่งเสริมศิลปาชีพในสมเด็จพระนางเจ้าสิริกิติ์ พระบรมราชินีนาถ รองประธานกรรมการในคณะกรรมการมูลนิธิสวนสมเด็จพระนางเจ้าสิริกิติ์ พระบรมราชินีนาถ กรรมการ บริษัท ธนาคารไทยพาณิชย์ จำกัด (มหาชน) อดีตกรรมการบริษัท การบินไทย จำกัด (มหาชน)
พลอากาศเอก สถิตย์พงษ์ สำเร็จการศึกษา ปริญญาตรีศิลปศาสตรบัณฑิต (การสื่อสารมวลชน) จากมหาวิทยาลัยเชียงใหม่ ในวันที่ 22 มกราคม พ.ศ. 2561 ได้รับรางวัล นักศึกษาดีเด่น : สาขาบริหารราชการ จากมหาวิทยาลัยเชียงใหม่ในวันเดียวกันได้รับพระราชทานยศกองอาสารักษาดินแดน เป็นนายกองเอก
จอมพลอากาศ (ประเทศไทย)
จอมพลอากาศ เป็นยศทหารชั้นสูงสุดของกองทัพอากาศไทย โดยมียศที่เทียบเท่ากันของทั้งสามเหล่าทัพ ได้แก่ จอมพล (ทหารบก) และจอมพลเรือ (ทหารเรือ) โดยเป็นยศสูงกว่าพลอากาศเอก และเป็นรองแต่เพียงจอมทัพไทยเท่านั้น(จอมทัพเป็นตำแหน่งมิใช่ยศทางการทหาร จอมทัพไทยหรือพระมหากษัตริย์ทรงดำรงยศจอมพล จอมพลเรือ และ จอมพลอากาศ)ตำแหน่งนี้ถูกก่อตั้งขึ้นในพ.ศ. 2480 ยศนี้ท่าเทียบกับยศกองทัพสหราชอาณาจักรจะได้ยศเป็นจอมพล
อีวานบรอฟกินนาเซลีเน
อีวานบรอฟกินนาเซลีเน () เป็นภาพยนตร์แนวตลกของสหภาพโซเวียต ในปี 1959 กำกับโดย Ivan Lukinsky เป็นภาพยนตร์ภาคต่อของภาพยนตร์เรื่อง "ซอลดาตอีวานบรอฟกิน""อีวานบรอฟกินนาเซลีเน" ยังเป็นหนึ่งในภาพยนตร์โซเวียตที่มีผู้ชมมากที่สุด โดยมีจำนวนผู้ชมกว่า 44.6 ล้านคนในสหภาพโซเวียต
การรักษาด้วยออกซิเจน
การรักษาด้วยออกซิเจนหรือออกซิเจนเสริม เป็นการใช้ออกซิเจนเป็นการรักษาทางการแพทย์ ใช้ในกรณีภาวะเลือดมีออกซิเจนน้อย ความเป็นพิษคาร์บอนมอนออกไซด์ ปวดศีรษะแบบคลัสเตอร์ และการรักษาออกซฺเจนให้เพียงพอระหว่างให้ยาระงับความรู้สึกชนิดสูดดม ออกซิเจนระยะยาวมักมีประโยชน์ในผู้ป่วยที่มีออกซิเจนต่ำเรื้อรัง เช่น จากโรคปอดอุดกั้นเรื้อรังหรือซิสติกไฟโบรซิสรุนแรง สามารถให้ออกซิเจนได้หลายวิธี เช่น หลอดคาจมูก หน้ากากครอบหน้า และในห้องความกดอากาศสูง
ออกซิเจนจำเป็นสำหรับเมแทบอลิซึมของเซลล์ปกติ ความเข้มข้นสูงเกินสามารถทำให้เกิดภาวะพิษออกซิเจน เช่น ปอดได้รับบาดเจ็บหรือส่งผลให้การหายใจล้มเหลวในผู้โน้มเอียงเกิดโรค ความเข้มข้นของออกซิเจนที่สูงขึ้นยังเพิ่มความเสี่ยงอัคคีภัย โดยเฉพาะอย่างยิ่งขณะสูบบุหรี่ และหากไม่ให้ความชื้นร่วมยังสามารถทำให้จมูกแห้ง ความอิ่มตัวของออกซิเจนเป้าหมายที่แนะนำขึ้นอยู่กับภาวะที่กำลังรักษา ในภาวะส่วนใหญ่ แนะนำให้ความอิ่มตัวอยู่ที่ 94-98% ขณะที่ผู้ที่เสี่ยงต่อภาวะคาร์บอนไดออกไซด์คั่งแนะนำที่ 88-92% มากกว่า และในผู้ที่มีภาวะพิษคาร์บอนมอนออกไซด์หรือหัวใจหยุดให้ความอิ่มตัวออกซิเจนสูงสุดเท่าที่ทำได้ อากาศตรงแบบมีออกซิเจน 21% โดยปริมาตรขณะที่การรักษาด้วยออกซิเจนสามารถเพิ่มค่านี้ไปได้ถึง 100%
การใช้ออกซิเจนในการแพทย์แพร่หลายหลังปี 1917 อยู่ในรายการยาสำคัญขององค์การอนามัยโลก ราคาของออกซิเจนที่บ้านอยู่ที่ประมาณ 150 ดอลลาร์สหรัฐต่อเดือนในประเทศบราซิลและ 400 ดอลลาร์สหรัฐต่อเดือนในสหรัฐ การให้ออกซิเจนที่บ้านสามารถให้ทางถังออกซิเจนหรือเครื่องผลิตออกซิเจน (oxygen concentrator) เชื่อว่าออกซิเจนเป็นการรักษาที่ให้บ่อยที่สุดในโรงพยาบาลในประเทศพัฒนาแล้ว
แผลเป็น
แผลเป็นเป็นบริเวณเนื้อเยื่อเส้นใยซึ่งเกิดแทนผิวหนังปกติหลังเกิดการบาดเจ็บ แผลเป็นเกิดจากกระบวนการชีววิทยาซ่อมแซมบาดแผลในผิวหนัง ตลอดจนในอวัยวะและเนื้อเยื่ออื่นของร่างกาย ฉะนั้นจึงเป็นส่วนธรรมชาติของกระบวนการหาย (healing) บาดแผลแทบทุกชนิด (เช่น หลังอุบัติเหตุ โรคหรือการผ่าตัด) ล้วนส่งผลให้เกิดแผลเป็นไม่มากก็น้อย ยกเว้นรอยโรคที่เล็กมาก ๆ แต่ยกเว้นสัตว์ที่มีการเจริญทดแทนอย่างสมบูรณ์มีเนื้อเยื่อที่เจริญโดยไม่มีการสร้างแผลเป็น
เนื้อเยื่อแผลเป็นประกอบด้วยโปรตีน (คอลลาเจน) ชนิดเดียวกับเนื้อเยื่อที่มันทดแทน แต่องค์ประกอบเส้นใยของโปรตีนจะต่างไป คือ แทนที่จะเป็นการจัดเรียงสานตะกร้าแบบสุ่มของเส้นใยคอลลาเจนที่พบในเนื้อเยื่อปกติ แต่ในภาวะเกิดพังผืด คอลลาเจนเชื่อมโยงข้ามและก่อเป็นการปรับแนวอย่างเป็นระเบียบในทิศทางเดียวกัน การปรับแนวของเนื้อเยื่อแผลเป็นคอลลาเจนนี้ปกติมีคุณภาพทำหน้าที่ด้อยกว่าการปรับแนวแบบสุ่มของคอลลาเจนตามปกติ ตัวอย่างเช่น แผลเป็นในผิวหนังทนทานต่อรังสีอัลตราไวโอเลตน้อยกว่า และต่อมเหงื่อและปุ่มรากขนไม่เจริญทดแทนในเนื้อเยื่อแผลเป็น กล้ามเนื้อหัวใจตายเหตุขาดเลือด หรืออาการหัวใจล้ม ทำให้เกิดแผลเป็นในกล้ามเนื้อหัวใจ ซึ่งทำให้เสียกำลังของกล้ามเนื้อและอาจทำให้หัวใจวายได้ ทว่า มีเนื้อเยื่อบางชนิด เช่น กระดูก ที่สามารถฟื้นฟูได้โดยไม่มีความเสื่อมทางโครงสร้างหรือการทำหน้าที่
ตราแผ่นดินของตรินิแดดและโตเบโก
ตราแผ่นดินของตรินิแดดและโตเบโก เป็นตราอาร์มที่สืบทอดรูปแบบมาจากดวงตราสหพันธรัฐอินดีสตะวันตก ออกแบบโดยคณะกรรมการที่ตั้งขึ้นเมื่อ ค.ศ. 1962 เพื่อคัดเลือกแบบดวงตราแผ่นดินที่สื่อถึงประชาชนชาวตรินิแดดและโตเบโก คณะกรรมการได้มีมติเลือกแบบดวงตราที่ออกแบบโดย คาร์ลิสต์ ชาง (1921–2001) และ ผู้ออกแบบชุดคาร์นิวัล จอร์จ ไบเลย์ (1935–1970)
ต้นปาล์มเดิมนั้นปรากฎอยู่บนตราแผ่นดินของอาณานิคมโตเบโก ก่อนที่จะเข้าร่วมสหภาพทางการเมืองกับตรินิแดด. สีของพื้นโล่นั้นมาจากสีของธงชาติ (สีดำ, แดง, และ ขาว). เรือใบสีทอง หมายถึง เรือเดินสมุทรทั้งสามลำที่คริสโตเฟอร์ โคลัมบัส ใช้ในการเดินทางสำรวจ “โลกใหม่” ได้แก่ : "ซานตา มาเรีย", "ลานิญญา" และ "ลาพินตา" นกฮัมมิงเบิร์ดสีเหลืองสองตัวหันเข้าหากัน ตรินิแดดเป็นดินแดนที่ได้ชื่อว่า “ดินแดนแห่งฮัมมิงเบิร์ด” ซึ่งมีอยู่ทั้งหมด 18 สายพันธ์ที่ได้ค้นพบบนหมู่เกาะแห่งนี้ “ดินแดนแห่งฮัมมิงเบิร์ด” จึงมีความเชื่อที่เกี่ยวข้องกับชาวตรินิแดดที่เป็นชนพื้นเมืองอเมริกา ด้านข้างโล่มีนกปากยาว(ข้างซ้าย) และ Cocrico (ข้างขวา) ประคองโล่ รองรับด้วยหุบเขาทั้งสามลูก ซึ่งสื่อถึง ทรินิตีฮิลล์ ในทางใต้ของหมู่เกาะตรินิแดด, ซึ่งเกี่ยวข้องกับความเชื่อ เกี่ยวกับการสำรวจหมู่เกาะแห่งนี้ภายหลังจาก ตรีเอกภาพ และ หมู่เกาะที่ล้อมรอบด้วยท้องทะเลแคริบเบียน สื่อถึง โตเบโก "Together We Aspire, Together We Achieve." (ร่วมกันเราปรารถนา ร่วมกันเราประสบความสำเร็จ)
พฤหัส โล่ห์เงิน
พฤหัส โล่ห์เงิน (พ.ศ. 2501 — ) เป็นนักมวยไทยชาวไทย ซึ่งในปี พ.ศ. 2523 เขาได้จับคู่กับธนูศึก ประสพชัย ขึ้นชกกับมะเฟือง วีระพล ในแบบ 2 ต่อ 1 นับเป็นครั้งแรกของวงการมวยไทย ที่ฝั่งสองคนเป็นฝ่ายชนะคะแนน
พฤหัส โล่ห์เงิน เคยปะทะกับนักมวยไทยระดับตำนานอย่างสกัด พรทวี ซึ่งพฤหัสเป็นฝ่ายแพ้
ด้านผลงานอื่นที่ได้รับการกล่าวถึง อาทิ ในวันที่ 8 มกราคม พ.ศ. 2522 พฤหัสได้รับเลือกเป็นหนึ่งในคู่เอกของรายการศึกศิริมงคล ที่สนามมวยเวทีลุมพินี โดยมีคู่ชกคือศักดา บุญโรจน์
ส่วนในวันที่ 29 กรกฎาคม พ.ศ. 2523 พฤหัสได้จับคู่กับธนูศึก ประสพชัย ขึ้นชกกับมะเฟือง วีระพล ในรายการศึกวันทรงชัย ที่สนามมวยเวทีลุมพินี ในแบบ 2 ต่อ 1 (พฤหัส 3 ยกแรก ธนูศึก 2 ยกสุดท้าย รวมเป็น 5 ยก) และจากการแข่งขันครั้งนี้ ฝั่งของพฤหัสเป็นฝ่ายชนะคะแนน
และในวันที่ 4 กันยายน พ.ศ. 2524 พฤหัสได้ปะทะกับสามารถ พยัคฆ์อรุณ ในคู่เอกของรายการศึกวันทรงชัยที่สนามมวยเวทีลุมพินี จากการแข่งขันครั้งนี้ พฤหัสเป็นฝ่ายแพ้คะแนน ด้วยยอดค่าผ่านประตู 1,470,000 บาท
พฤหัสสำเร็จการศึกษาจากคณะรัฐศาสตร์ มหาวิทยาลัยรามคำแหง ต่อมา ภรรยาของเขาซึ่งเป็นพยาบาลและเป็นน้องของภรรยาหัวหน้าคณะ (ทวนชัย โล่ห์เงิน) ไปทำงานที่สหรัฐอเมริกา จึงตัดสินใจตามไปด้วย และหารายได้พิเศษด้วยการขับรถแท็กซี่ ที่นครนิวยอร์ก
นอกจากนี้ พฤหัสยังเป็นพี่ชายแท้ ๆ ของพฤหัสเล็ก ศิษย์ชุนทอง (ชื่อจริง: ชาลี กุลธารี) ซึ่งเป็นนักมวยไทยเช่นกัน
อิซามุ คามิโกกูเรียว
อิซามุ คามิโกกูเรียว () เป็นนักผลิตวีดีโอเกมในสแควร์เอนิกซ์ก่อนที่เขาจะลาออกในวันที่ 31 มีนาคม 2017 เขาเป็นที่รู้จักจากเกมชุด "ไฟนอลแฟนตาซี" ที่เขามีส่วนร่วมในการออกแบบสถานที่และตัวละคร นอกจากนี้เขายังมีผลงานในเกมชุด "อิวาลิสอะไลอันส์" และ "โนวาคริสตัลลิส" ซึ่งเดิมทีเขามีแผนที่จะเป็นจิตรกรและนักวาดภาพ แต่เขาตัดสินใจเข้าสู่วงการผลิตวีดีโอเกมหลังจากที่เขาประทับใจในเกม "ไฟนอลแฟนตาซี VII" เขาได้รับแรงบันดาลใจจากนักวาดภาพ แอนดรูว์ เวทธ์ และนักข่าว สตีฟ แมคเคอรี และใช้แรงบันดาลใจนั้นมาทำเป็นงานอดิเรก เช่นการวาดภาพและการท่องเที่ยว
เพอร์เฟ็กต์ (เพลงเอ็ด ชีแรน)
"เพอร์เฟ็กต์" () เป็นเพลงของนักร้องนักแต่งเพลงชาวอังกฤษ เอ็ด ชีแรน เพลงจำหน่ายในรูปแบบดิจิทัลดาวน์โหลดในวันที่ 26 กันยายน ค.ศ. 2017 เป็นหนึ่งในซิงเกิลที่ 4 ของสตูดิโออัลบั้มที่สามของชีแรน "÷" (2017) 
"เพอร์เฟ็ค" ขึ้นสู่อันดับหนึ่งบนชาร์ต"บิลบอร์ด"ฮอต 100 และชาร์ตซิงเกิลของสหราชอาณาจักร ในเดือนธันวาคม 2017 และชาร์ต 6 ประเทศ เช่น ออสเตรเลีย ,ไอร์แลนด์ และนิวซีแลนด์ เพลง"เพอร์เฟ็ค" ในเวอร์ชั่นที่ใช้ชื่อ "Perfect Duet" ซึ่งร้องร่วมกันกับนักร้องชาวอเมริกัน Beyoncé และจำหน่ายในวันที่ 1 ธันวาคม 2017 และอีกเวอร์ชั่นคู่กับอิตาลีเทเนอร์ "Andrea Bocelli" ในชื่อ "Perfect Symphony" โดยออกจำหน่ายในวันที่ 15 ธันวาคม 2017 "เพอร์เฟ็กต์" ได้กลายเป็นเพลงอันดับหนึ่งของชาร์ตซิงเกิลของสหราชอาณาจักรในช่วงคริสต์มาส
โอเบอร์เทราน์
โอเบอร์เทราน์ () เป็นหมู่บ้านเล็กๆในแหล่งมรดกโลกซัลทซ์คัมเมอร์กูทในประเทศออสเตรีย มีประชากร 710 คน หมู่บ้านนี้ตั้งอยู่ริมตะเลสาบฮัลชตัดท์ทางตะวันออก เป็นหนึ่งสถานที่ตากอากาศที่ดีในฤดูร้อน ด้านใต้ของหมู่บ้านมีกระเช้าลอยฟ้าดันชไตน์ขึ้นสู่เขา
ฮูโก ชแปร์เลอ
ฮูโก ชแปร์เลอ (; 7 กุมภาพันธ์ ค.ศ. 1885 – 2 เมษายน ค.ศ. 1953) เป็นจอมพลเยอรมันแห่งลุฟท์วัฟเฟอในช่วงสงครามโลกครั้งที่สอง กองกำลังของเขาได้ปฏิบัติการรบได้เฉพาะบนแนวรบด้านตะวันตกและทะเลเมดิเตอร์เรเนียนในช่วงตลอดสงคราม ใน ค.ศ. 1944 เขาได้กลายเป็นผู้บัญชาการทหารสูงสุดแห่งลุฟท์วัฟเฟอในด้านตะวันตก แต่ภายหลังกลับถูกปลดออกเมื่อกองกำลังของเขาซึ่งมีจำนวนทหารน้อยกว่าไม่สามารถขัดขวางการยกพลขึ้นบกของฝ่ายสัมพันธมิตรในยุโรปตะวันตก
วิลเฮล์ม ริทเทอร์ ฟอน โทมา
วิลเฮลม์ โยเซฟ ริทเทอร์ ฟอน โทมา (11 กันยายน ค.ศ. 1891 – 30 เมษายน ค.ศ. 1948) เป็นเจ้าหน้าที่นายทหารที่ได้ปฏิบัติหน้าที่ในสงครามโลกครั้งที่หนึ่ง, ในสงครามกลางเมืองสเปน และได้เป็นนายพลในสงครามโลกครั้งที่สอง เขาได้รับรางวัลด้วยเหรียญกางเขนเหล็กกางเขนอัศวิน
โทมาเป็นที่รู้จักกันสำหรับความประมาทเลินเล่อของเขาในขณะที่ถูกจับกุมเป็นเชลยศึกของอังกฤษ เมื่อเขาได้เปิดเผยถึงการมีอยู่ของโครงการอาวุธอย่าง ระเบิดบิน วี-1 และจรวดวี-2 อย่างไม่ได้ตั้งใจ เขาได้ถูกคอยจับตาโดยหน่วยสืบราชการลับอังกฤษและ ในขณะที่ได้พูดคุยกับเจ้าหน้าที่เยอรมันคนอื่นๆ ได้มีการบันทึกการกล่าวถึงฐานที่ตั้งจรวดที่ถูกทดสอบอยู่ที่คูมเมอร์ซดอฟ (Kummersdorf) ฝั่งตะวันตก ซึ่งเขาได้สังเกตเห็น ในขณะที่ได้ไปเยี่ยมเยือนถึงจอมพลวัลเทอร์ ฟอน เบราชิทช์ ผู้บัญชาการทหารสูงสุดแห่งกองทัพบก เครื่องบินสอดแนมของอังกฤษได้บินลาดตระเวนไปทั่วศูนย์วิจัยกองทัพ Peenemünde ในช่วงเดือนพฤษภาคมและมิถุนายน ค.ศ. 1943 ได้นำภาพถ่ายของฐานยิงจรวดที่เห็นได้อย่างชัดเจน ภายหลังจากนั้นก็ได้ทิ้งระเบิดไปยังจุดนั้นหลายครั้งทำให้โครงการต้องหยุดชะงักลง
ราชรถน้อย
ราชรถน้อย เป็นราชรถทรงบุษบกจำนวน 3 องค์ สร้างในรัชสมัยพระบาทสมเด็จพระพุทธยอดฟ้าจุฬาโลกมหาราช (รัชกาลที่ 1) ราวปี พ.ศ. 2338 ทำหน้าที่ประกอบควบคู่ไปกับ พระมหาพิชัยราชรถ พระเวชยันตราชรถ ได้แก่ องค์ที่หนึ่งเป็นราชรถที่สมเด็จพระสังฆราชประทับ ทรงสวดนำกระบวนพระมหาพิชัยราชรถ องค์ที่สองเป็นราชรถโยงผ้าจากพระบรมโกศ และองค์ที่สามเป็นรถสำหรับพระบรมวงศานุวงศ์ผู้ใหญ่ประทับ เพื่อทรงโปรยทานพระราชทานแก่ประชาชนที่มาเฝ้ากราบพระบรมศพตามทางสู่พระเมรุมาศ ต่อมาในรัชสมัยพระบาทสมเด็จพระมงกุฎเกล้าเจ้าอยู่หัว โปรดให้ยกเลิกประเพณีโยงผ้าและโปรยทาน ปัจจุบันราชรถน้อย จึงใช้เพียงเป็นรถพระสงฆ์อ่านพระอภิธรรมนำราชรถทรงพระบรมโกศเท่านั้น
ราชรถน้อย มีรูปแบบคล้ายคลึงกับพระมหาพิชัยราชรถ และพระเวชยันตราชรถ เกือบทุกประการเพียงแต่มีขนาดเล็กกว่ามาก โดยส่วนตัวรถที่แกะสลักลงรักปิดทองประดับกระจก คานที่ยื่นออกมาเป็นรูปนาคราช บนราชรถมีบุษบกตั้งอยู่เช่นเดียวกัน ในราชรถน้อยหนึ่งองค์ ใช้จำนวนพลฉุดชัก 74 นาย คือ ด้านหน้า 56 นาย และด้านหลัง 18 นาย
นอกจากนี้ ราชรถน้อยยังมีการเรียกชื่อที่ต่างออกไปตามหน้าที่ขงแต่ละองค์ คือองค์ที่ทำหน้าที่เป็น รถพระนำ (อ่านพระอภิธรรมนำกระบวน) เรียกอย่างย่อว่า “รถสวด” องค์ที่ทำหน้าที่เป็นรถโปรยข้าวตอกเรียกอย่างย่อว่า “รถโปรย” และ สำหรับองค์ที่โยงภูษาโยง จากพระบรมโกศ เรียกอย่างย่อว่า “รถโยง”
ตวนกู ซารา ซาลิม
ดูลี ยัง มาฮา มูลียา ราจา เปอร์ไมซูรี ตวนกู ซารา ซาลิม () พระนามเดิม ซารา ซาลิม เดวิดสัน (; 22 มีนาคม พ.ศ. 2516) เป็นพระอัครมเหสีในสุลต่านนัซริน ชะฮ์ สุลต่านรัชกาลปัจจุบันแห่งรัฐเประก์ พระองค์เป็นลูกครึ่งมาเลเซีย-อังกฤษสืบจากพระราชชนก และมีเชื้อสายแห่งราชวงศ์เกอดะฮ์และเชื้อสายไทย-มอญจากคุณหญิงเนื่อง ฤทธิสงครามรามภักดีในสายพระราชชนนี
พระองค์เคยฝึกงานเป็นวิศวกรเคมีเพื่อจะปูทางเข้าไปทำงานในบริษัทน้ำมันและก๊าซในกัวลาลัมเปอร์ ทรงพบรักกับสุลต่านนัซริน ชะฮ์มานานเกือบสิบปีก่อนอภิเษกสมรสกัน ครั้นเมื่อพระราชสวามีได้เถลิงถวัลยราชสมบัติขึ้นเป็นสุลต่านแห่งเประก์ จึงได้สถาปนาให้เจ้าหญิงซารา ซาลิม พระชายาฯ ขึ้นเป็นรายาประไหมสุหรีแห่งเประก์มาแต่นั้น
ตวนกู ซารา ซาลิม พระราชสมภพเมื่อวันที่ 22 มีนาคม พ.ศ. 2516 ณ เมืองอีโปะฮ์ รัฐเประก์ ประเทศมาเลเซีย เป็นบุตรคนเล็กจากทั้งหมดสี่คนของดาโต๊ะซาลิม เดวิดสัน (นามเดิม วิลเลียม สแตนลีย์ วอล์กเกอร์ "บิล" เดวิดสัน) ทนายความชาวอังกฤษ กับดาตินชารีฟะฮ์ อาซาลียะฮ์ ไซยิด โอมาร์ ชาฮาบูดิน เชื้อพระวงศ์เกอดะฮ์ พระองค์เป็นพระภาคิไนยของตุนกู อับดุล ระฮ์มัน นายกรัฐมนตรีคนแรกของมาเลเซีย และเป็นเหลนของคุณหญิงเนื่อง ฤทธิสงครามรามภักดีเมื่อนับจากสายพระราชชนนี
พระองค์สนพระทัยการศึกษาด้านภาษามาตั้งแต่ทรงพระเยาว์ ทรงเข้าศึกษาในโรงเรียนเอสเอ็มเคคอนเวนต์อีโปะฮ์ ระหว่างที่ทรงศึกษา พระองค์เป็นนักกีฬาของโรงเรียนทรงลงแข่งสควอชและเทนนิส รวมทั้งเคยเป็นนักกีฬาว่ายน้ำของรัฐเประก์ช่วงปี 2524–2530
หลังทรงสำเร็จการศึกษาระดับเอจากวิทยาลัยไพรม์เมื่อปี พ.ศ. 2535 พระองค์ได้ศึกษาต่อด้านวิศวกรรมเคมี ณ มหาวิทยาลัยนอตติงแฮม สหราชอาณาจักร จนสำเร็จการศึกษาเกียรตินิยมอันดับหนึ่งเมื่อเดือนกรกฎาคม พ.ศ. 2538 และได้รับรางวัลนักศึกษาชั้นนำในช่วงปีสุดท้าย
ตวนกู ซารา ซาลิมอภิเษกสมรสกับสุลต่านนัซริน ชะฮ์เมื่อวันที่ 17 พฤษภาคม พ.ศ. 2550 ณ พระราชวังอิสกันดารียะฮ์ เมืองกัวลากังซาร์ รัฐเประก์ วันรุ่งขึ้นจึงมีพระราชพิธีถวายสัตย์ปฏิญาณ แล้วจึงโปรดเกล้าฯ สถาปนาซารา ซาลิม เดวิดสันขึ้นเป็นเจ้าหญิงพระชายาในมกุฎราชกุมาร (ราจามูดา) เป็นต้นไป ทั้งสองมีพระราชโอรส-ธิดาด้วยกันสองพระองค์ คือ
หลังสุลต่านอัซลัน ชาห์แห่งเประก์เสด็จสวรรคต สุลต่านนัซริน ชะฮ์พระราชโอรสจึงเสวยราชสมบัติสืบมา จึงโปรดเกล้าฯ สถาปนาเจ้าหญิงซารา พระชายาฯ ขึ้นเป็นสมเด็จพระราชินี (รายาประไหมสุหรี) แห่งเประก์มาตั้งแต่นั้น
ซาวด์คลาวด์
ซาวด์คลาวด์ () เป็นบริการฐานเพลงออนไลน์ ตั้งอยู่ในกรุงเบอร์ลิน ประเทศเยอรมนี ที่ให้ผู้ใช้สามารถอัปโหลด โฆษณาประชาสัมพันธ์ และแบ่งปันผลงานเพลงต้นฉบับของพวกเขา
มิสแกรนด์อินเตอร์เนชันแนล 2018
มิสแกรนด์อินเตอร์เนชันแนล 2018 () เป็นการประกวดมิสแกรนด์อินเตอร์เนชันแนล ครั้งที่ 6 ซึ่งการประกวดรอบสุดท้ายกำหนดจัดขึ้นในวันที่ 25 ตุลาคม พ.ศ. 2561 ณ ประเทศพม่า
หลังเสร็จสิ้นการประกวด ผู้ที่ได้รับตำแหน่งมิสแกรนด์อินเตอร์เนชันแนล 2018 จะได้รับมงกุฎและสายสะพายจากมาริอา โฆเซ โลรา ซึ่งเป็นผู้ดำรงตำแหน่งมิสแกรนด์อินเตอร์เนชันแนล 2017 จากประเทศเปรู ทั้งนี้ผู้ที่ได้รับตำแหน่งมิสแกรนด์อินเตอร์เนชันแนล 2018 นั้นต้องย้ายมาพำนักอยู่ในประเทศไทยตลอดช่วงเวลาที่ดำรงตำแหน่งเป็นเวลา 1 ปี เพื่อปฏิบัติภารกิจต่อต้านสงครามและความรุนแรงในทุกรูปแบบ ตามแคมเปญ "Stop the War and Violence" ของการประกวด
§ ได้รับการโหวตเข้ามาอยู่ใน 10 คนสุดท้าย
การประกวดชุดประจำชาติยอดเยี่ยมถูกจัดขึ้นใน วันที่ 12 เดือนตุลาคม พ.ศ. 2561 เวลา 19:00 น. (เวลาประเทศไทย) ณ ย่างกุ้ง, ประเทศพม่า โดยจะมีการโหวตเพื่อคัดเลือกให้เหลือ 20 ชุดสุดท้าย (มาจากโหวต 10 ชุด จากกรรมการคัดเลือก 10 ชุด) โดยนับผลคะแนนจากยอดไลค์และยอดแชร์จากเฟสบุ๊ค (ไลค์ = 1 คะแนน และแชร์ = 3 คะแนน) และจะมีการโหวตอีกครั้งเพื่อคัดเหลือ 12 ชุดสุดท้าย (มาจากโหวต 5 ชุด จากกรรมการคัดเลือก 7 ชุด) และกรรมการจะตัดสินผลอีกครั้ง เพื่อหาชุดชนะเลิศ ซึ่งจะประกาศผู้ชนะในรอบตัดสิน ณ วันที่ 25 ตุลาคม พ.ศ. 2561
ผู้เข้าประกวดทั้ง 75 คน ที่ได้รับการยืนยันแล้ว:
ผู้เข้าประกวดที่เข้าร่วมประกวดในเวทีอื่นๆในระดับนานาชาติด้วย มีดังต่อไปนี้ :
วิลเฮ็ล์ม เอดูอาร์ท เวเบอร์
วิลเฮ็ล์ม เอดูอาร์ท เวเบอร์ (; 24 ตุลาคม ค.ศ. 1804 – 23 มิถุนายน ค.ศ. 1891) เป็นนักฟิสิกส์ชาวเยอรมัน
วิลเฮ็ล์ม เอดูอาร์ท เวเบอร์เกิดเมื่อปี ค.ศ. 1804 ที่เมืองวิทเทินแบร์ค เป็นหนึ่งในบุตรจำนวน 13 คนของไมเคิล เวเบอร์ ศาสตราจารย์ด้านเทววิทยาที่มหาวิทยาลัยวิทเทินแบร์ค มีเพียงบุตรชาย 4 คนและบุตรสาว 1 คนที่มีชีวิตเติบโตเป็นผู้ใหญ่ เวเบอร์มีพี่น้องที่เป็นนักวิทยาศาสตร์เช่นกันคือ แอ็นสท์ ไฮน์ริช เวเบอร์ (ค.ศ. 1795–1878) และเอดูอาร์ท เวเบอร์ (ค.ศ. 1806–1871) หลังได้รับการศึกษาจากบิดา เขาเข้าเรียนที่มหาวิทยาลัยมาร์ติน ลูเทอร์แห่งฮัลเลอ-วิทเทินแบร์คและต่อมาดำรงตำแหน่งศาสตราจารย์พิเศษด้านปรัชญาธรรมชาติที่มหาวิทยาลัยดังกล่าว ในปี ค.ศ. 1831 เวเบอร์ดำรงตำแหน่งศาสตราจารย์ด้านฟิสิกส์ที่มหาวิทยาลัยเกิททิงเงินตามคำแนะนำของคาร์ล ฟรีดริช เกาส์ ในปี ค.ศ. 1833 เวเบอร์และเกาส์ร่วมกันคิดค้นโทรเลขแม่เหล็กไฟฟ้าเพื่อใช้ติดต่อระหว่างหอดูดาวเกิททิงเงินและสถาบันฟิสิกส์ของมหาวิทยาลัยในระยะ 1 กิโลเมตร
ในปี ค.ศ. 1837 เวเบอร์ถูกปลดจากตำแหน่งศาสตราจารย์เนื่องจากเป็นหนึ่งในบุคคลที่มีชื่อเสียง 7 คนที่ปฏิเสธไม่ยอมรับการขึ้นครองราชย์ของพระเจ้าแอ็นสท์ เอากุสท์ที่ 1 แห่งฮันโนเฟอร์ เขาจึงเดินทางไปหลายประเทศก่อนจะดำรงตำแหน่งศาสตราจารย์ด้านฟิสิกส์ที่มหาวิทยาลัยไลพ์ซิช ระหว่างปี ค.ศ. 1843–1849 หลังจากนั้นเวเบอร์พำนักที่เมืองเกิททิงเงินและศึกษาด้านแม่เหล็กไฟฟ้ากับเกาส์และคาร์ล ว็อล์ฟกัง เบ็นยามีน ก็อลท์ชมิท ในปี ค.ศ. 1856 เวเบอร์และรูด็อล์ฟ โคลเราช์ วัดอัตราเร็วของแสงจากอัตราส่วนของแม่เหล็กไฟฟ้าและประจุไฟฟ้าสถิตและพบว่าค่าที่ได้ใกล้เคียงกับที่อีปอลิต ฟีโซ นักฟิสิกส์ชาวฝรั่งเศสวัดได้ เวเบอร์ยังริเริ่มการใช้ตัว "c" แทนอัตราเร็วของแสงเป็นครั้งแรกจากผลงานนี้
เวเบอร์เสียชีวิตที่เมืองเกิททิงเงินในปี ค.ศ. 1891 ต่อมาชื่อของเขาได้รับการนำไปตั้งเป็นหน่วยเอสไอของความหนาแน่นฟลักซ์แม่เหล็ก
กอลเวย์เกิร์ล (เพลงเอ็ด ชีแรน)
"กอลเวย์เกิร์ล" () เป็นเพลงของนักร้องนักแต่งเพลงชาวอังกฤษ เอ็ด ชีแรน เพลงจำหน่ายในรูปแบบดิจิทัลดาวน์โหลดในวันที่ 17 มีนาคม ค.ศ. 2017 เป็นหนึ่งในซิงเกิลที่ 3 ของสตูดิโออัลบั้มที่สามของชีแรน "÷" (2017)
"กอลเวย์เกิร์ล" ขึ้นสู่อันดับ 2 บนชาร์ตซิงเกิลของสหราชอาณาจักร และอันดับ 1 บนชาร์ตซิงเกิลแห่งไอร์แลนด์ เมื่อเปิดให้มีการดาวน์โหลดและฟังแบบรับข้อมูลต่อเนื่องหลังการเปิดตัวอัลบั้ม
มาดูบาล่า มายารัก
มาดูบาล่า มายารัก () เป็นละครโทรทัศน์ที่ถ่ายทำเมื่อปี ค.ศ. 2016 นำแสดงโดย ทราชติ ทามิ, วิเวียน เทศนา ออกอากาศทางช่อง ไบรต์ทีวี ละครเรื่องนี้ออกอากาศทุกวันจันทร์ - ศุกร์ เวลา 02.00 น. - 04:30 น. ต่อจากละครเรื่อง กอรี เทวีพิทักษ์โลก
โกลดี ฮอว์น
โกลดี จีน ฮอว์น (่; เกิด 21 พฤศจิกายน ค.ศ. 1945) เป็นนักแสดง ผู้กำกับ โปรดิวเซอร์ ในบางโอกาสเป็นนักร้อง ชาวอเมริกัน เธอสร้างชื่อเสียงจากรายการสเกตช์คอเมดีทางช่องเอ็นบีซีกับรายการ "Rowan & Martin's Laugh-In" (1968–70) ก่อนที่จะได้รับรางวัลออสการ์ สาขานักแสดงสมทบหญิงยอดเยี่ยมและรางวัลลูกโลกทองคำ สาขานักแสดงสมทบหญิงยอดเยี่ยมประเภทภาพยนตร์ จากการแสดงเรื่อง "Cactus Flower" (1969)
ฮอว์นยังเป็นดาราทำเงินมากกว่า 3 ทศวรรษ แสดงในภาพยนตร์อย่าง "There's a Girl in My Soup" (1970), "Butterflies Are Free" (1972), "The Sugarland Express" (1974), "Shampoo" (1975), "Foul Play" (1978), "Seems Like Old Times" (1980), และ "Private Benjamin" (1980) ซึ่งเธอได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยม
ผลงานถัดมาของเธอในภาพยนตร์ อาทิ "Overboard" (1987), "Bird on a Wire" (1990), "Death Becomes Her" (1992), "Housesitter" (1992), "The First Wives Club" (1996), และ "The Banger Sisters" (2002) หลังจากห่างหายการแสดงภาพยนตร์ 15 ปี เธอกลับมาแสดงภาพยนตร์อีกครั้งกับเรื่อง "Snatched" (2017) เธอเป็นมารดาของนักแสดง โอลิเวอร์ ฮัดสัน, เคต ฮัดสัน และไวแยต รัสเซลล์ เธอยังมีความสัมพันธ์กับนักแสดงเคิร์ต รัสเซลล์ ตั้งแต่ปี ค.ศ. 1983
ป้ายโฆษณา
ป้ายโฆษณา หรือ แผงโฆษณา ( หรือในสหราชอาณาจักรหรือส่วนอื่นของโลกเรียก ) เป็นสิ่งก่อสร้างกลางแจ้งขนาดใหญ่สำหรับโฆษณา โดยทั่วไปจะตั้งอยู่บริเวณที่มีการสัญจรคับคั่ง เช่นถนนที่มีการจราจรแออัด ป้ายโฆษณานี้จะแสดงโฆษณาสำหรับผู้คนและผู้ขับรถ โดยปกติแล้วจะแสดงสโลแกนและสามารถมองเห็นได้อย่างชัดเจน ป้ายโฆษณาตั้งอยู่ในที่สูงที่สามารถเห็นได้โดยกลุ่มเป้าหมาย
ป้ายโฆษณาขนาดใหญสุด ตั้งอยู่บริเวณสำคัญ บนถนนสายสำคัญ ทางด่วน หรือบริเวณสำคัญ และให้ผู้บริโภคที่มีอยู่คับคั่งเห็น (ส่วนมากเป็นบริเวณการจราจรแออัด)
แฮลิแฟกซ์
แฮลิแฟกซ์ () เป็นเมืองหลวงของรัฐโนวาสโกเชีย ประเทศแคนาดา เทศบาลมีประชากร 403,131 คน ในปี ค.ศ. 2016 ด้วยประชากร 316,701 คน ในเขตเมือง มีศูนย์กลางอยู่บริเวณท่าเรือแฮลิแฟกซ์ เทศบาลภูมิภาคประกอบด้วยอดีตเทศบาล 4 เทศบาล ที่มารวมกันในปี 1996 ได้แก่ แฮลิแฟกซ์, ดาร์ตเมาต์, เบดฟอร์ด และเทศบาลของแฮลิแฟกซ์เคาน์ตี
แฮลิแฟกซ์เป็นเมืองเศรษฐกิจที่สำคัญของแคนาดาฝั่งแอตแลนติก มีการบริการที่สำคัญจากรัฐบาลรวมถึงภาคส่วนของบริษัทเอกชน เป็นที่ตั้งของกระทรวงกลาโหม, มหาวิทยาลัยดาลฮูซี, มหาวิทยาลัยเซนต์แมรีส์, อู่ซ่อมเรือแฮลิแฟกซ์ และท่าเรือแฮลิแฟกซ์ ยังมีอุตสาหกรรมที่สำคัญอย่าง กสิกรรม การประมง การทำเหมือง การป่าไม้ และการขุดเจาะแก๊ซธรรมชาติ บริเวณชานเมืองของเทศบาล แฮลิแฟกซ์ติดอยู่ในอันดับ 4 ของสถานที่ที่น่าอยู่ที่สุดของแคนาดาในปี 2012 จากการจัดอันดับของนิตยสาร "MoneySense"
การร่วมเพศแบบไม่สอดใส่
การร่วมเพศแบบไม่สอดใส่ หรือ เพศสัมพันธ์แบบไม่สอดใส่ () เป็นกิจกรรมทางเพศที่ไม่มีการสอดใส่อวัยวะหรือสิ่งของเข้าไปในร่างกายของอีกคน สิ่งนี้มักรวมถึงการละเว้นการสอดใส่หรือร่วมเพศทางช่องคลอด ทวารหนัก หรือทางปาก ทว่าหมายถึงกิจกรรมทั้งที่ส่อและไม่ส่อไปทางเพศ เช่น การถูไถอวัยวะเพศของตนกับเพศตรงกันข้าม การใหผู้อื่นช่วยตัวเองให้ การจูบ หรือการกอด บางรูปแบบของเพศสัมพันธ์แบบไม่สอดใส่อาจรวมถึงการสอดใส่บางแบบเช่นการใช้นิ้วหรือใช้ปาก
คนใช้การร่วมเพศแบบไม่สอดใส่ด้วยเหตุผลหลายอย่าง เช่น เพื่อเล้าโลมหรือเพราะความชอบส่วนตัว คู่รักต่างเพศอาจใช้การร่วมเพศแบบนี้เพื่อรักษาสภาพพรหมจารีหรือเพื่อคุมกำเนิด คู่รักร่วมเพศอาจใช้การร่วมเพศแบบไม่สอดใส่เพื่อรักษาสภาพพรหมจารีเช่นกัน ส่วนเหล่าเกย์ชายอาจใช้วิธีนี้เป็นทางเลือกแทนการร่วมเพศทางทวารหนัก
อย่างไรก็ตามโรคติดต่อทางเพศสัมพันธ์ เช่น เริม ฮิวแมนแพปพิลโลมาไวรัส (HPV) และตัวโลนสามารถติดต่อทางการร่วมเพศแบบไม่สอดใส่ เมื่อมีการสัมผัสของอวัยวะเพศกับอวัยวะเพศ หรืออวัยวะเพศกับร่างกาย ทว่าโอกาสการแลกเปลี่ยนของเหลวในร่างกาย (ซึ่งเป็นตัวแพร่โรคติดต่อทางเพศสัมพันธ์) น้อยกว่า
แม้ว่าการร่วมเพศแบบไม่สอดใส่จะถูกอธิบายว่าเป็นการเว้นการสอดใส่ทางเพศ แต่บางครั้งการสอดใส่บางรูปแบบก็นับเป็นการร่วมเพศแบบไม่สอดใส่ด้วย ยกตัวอย่างเช่น ออรัลเซ็กส์หรือการใช้ปากและลิ้นกับอวัยวะเพศ รวมไปถึงการการใช้ปากกับอวัยวะเพศชายหรือใช้ลิ้นกับช่องคลอด ออรัลเซ็กส์นับว่าเป็นการร่วมเพศแบบไม่สอดใส่เพราะไม่มีการสอดใส่ทางช่องคลอดหรือทวารหนัก
คำว่าสอดใส่อาจหมายถึงองคชาติและช่องคลอดเท่านั้น เพราะฉะนั้นการร่วมเพศแบบไม่สอดใส่อาจรวมไปถึงการร่วมเพศทางทวารหนัก
ถูไถอวัยวะเพศของตน (Frottage) หมายถึงการถูไถส่วนใดของร่างกาย เช่น สะโพก หน้าอก ท้อง ต้นขา เท้า มือ ขา และอวัยวะเพศกับผู้อื่น โดยจะใส่หรือไม่ใส่เสื้อผ้าก็ตาม บางครั้งเรียกว่าการร่วมเพศแบบแห้ง (dry humping หรือ dry sex)
คู่รักอาจถูไถอวัยวะเพศของตนกับผู้อื่นเพื่อเป็นส่วนหนึงของการเล้าโลมหรือเพื่อการปลดเปลื้องความใคร่โดยการไม่สอดใส่ช่องคลอด ทวารหนักหรือทำออรัลเซ็กส์เพื่อรักษาพรหมจารีของตน หรือเพื่อร่วมเพศอย่างปลอดภัย
4-ไนโตรโทลูอีน
4-ไนโตรโทลูอีน หรือ พาราไนโตรโทลูอิีน เป็นสารประกอบอินทรีย์ มีสูตรเคมีคือ CHCHNO เป็นของแข็งสีเหลืองอ่อน นิยมใช้สำหรับการย้อมสี สามารถผลิตได้โดยการทำปฏิกิริยาไนเตรชันกับโทลูอีน ภายหลังมีการค้นพบว่าสารนี้เป็นสารพิษและสารก่อมะเร็ง
โปรเฟสชันนอลเดเวลอปเมนต์ลีก รุ่นอายุไม่เกิน 23 ปี ฤดูกาล 2017–18
โปรเฟสชันนอลเดเวลลอปเมนต์ลีก รุ่นอายุไม่เกิน 23 ปี ฤดูกาล 2017–18 () เป็นการแข่งขันโปรเฟสชันแนลเดเวลลอปเมนต์ลีก ฤดูกาลที่ 6
ทีมที่ได้คะแนนสูงสุดหลังจากจบฤดูกาลของดิวิชัน 1 จะเป็นผู้ชนะเลิศในลีก 1 ทั้งหมด และ 2 ทีมที่อยู่อันดับสุดท้าย จะตกชั้นสู่ ดิวิชัน 2 ในฤดูกาล 2018–19
ปัญหารถราง
ปัญหารถราง เป็นการทดลองทางความคิดเชิงจริยธรรม ปัญหามีดังต่อไปนี้
รถรางคันหนึ่งกำลังวิ่งบนอยู่บนรางรถไฟ บนรางข้างหน้านั้นมีคน 5 คนกำลังถูกมัดอยู่บนรางและไม่สามารถขยับตัวได้ รถรางคันดังกล่าวกำลังวิ่งไปหาพวกเขา คุณกำลังยืนอยู่ข้างคันโยกที่ตั้งอยู่ในระยะห่างไกลจากรางรถไฟ ถ้าคุณดึงคันโยก รถรางจะสับเปลี่ยนเส้นทางไปอีกรางหนึ่ง แต่ทว่า คุณสังเกตเห็นว่าบนรางนั้นมีคนอยู่ 1 คน คุณมี 2 ทางเลือก
ข้อใดเป็นการกระทำที่มีจริยธรรมมากที่สุด?
ปัญหาดังกล่าวคิดค้นโดย ฟิลิปปา ฟุต (Philippa Foot) ในปี 1967 โดยมี จุดิธ ทอมสัน, ฟรานเศส คัม, และ ปีเตอร์ อุนเจอร์ เป็นผู้ครุ่นคิดถึงคำตอบของปัญหานี้
ตั้งแต่ปี 2001 ปัญหารถรางเป็นนิยมใช้อย่างกว้างขวางในการวิจัยจิตวิทยาคุณธรรม และเป็นที่กล่าวขานในหนังสือยอดนิยมต่าง ๆ โดยเฉพาะอย่างยิ่งในการผลิตรถยนต์ไร้คนขับ
การขบคิดปัญหารถรางนำไปสู่ปัญหาทางจริยธรรมอื่นๆ ที่มีความเกี่ยวข้องกันดังนี้
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก กลุ่ม 7
กลุ่ม 7 ของ การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก ประกอบไปด้วยหกทีม: เซอร์เบีย, ออสเตรีย, รัสเซีย, มาซิโดเนีย, อาร์มีเนีย และ ยิบรอลตาร์. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 26 มกราคม พ.ศ. 2560, กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.
กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 8 มิถุนายน พ.ศ. 2560 และ 16 ตุลาคม พ.ศ. 2561. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก).
เวลาคือ CET/CEST.
เนซาบืยวาเอมืย 1919 กอด
เนซาบืยวาเอมืยตืยเซียชาเดเวียตซอตเดเวียตนัดซาตืยกอด () เป็นภาพยนตร์อัตชีวประวัติของสหภาพโซเวียตในปี 1951 กำกับโดย มีเคอิล จีอาอูเรลี โดยภาพยนตร์ได้ใส่แนวคิดลัทธิบูชาบุคคล ของ โจเซฟ สตาลิน ลงไปด้วย
ปรากฏการณ์ขนมปังเนย
ปรากฏการณ์ขนมปังเนย เป็นความโน้มเอียงที่ขนมปังด้านที่ทาเนยไว้จะคว่ำลงเมื่อมันตกพื้น
เมื่อขนมปังร่วงหล่นจากมือหรือโต๊ะ มันจะตกลงด้วยมุมเอียงและจะหมุนรอบตัวเอง โดยเฉลี่ยแล้วความสูงของการร่วงหล่นนั้นจะอยู่ระหว่าง 0.7 ถึง 2 เมตร ซึ่งเป็นความสูงที่พอเหมาะสำหรับขนมปังที่จะหมุนรอบตัวเองเป็นเวลา 1 รอบครึ่ง เป็นเหตุให้ขนมปังด้านที่ทาเนยไว้ร่วงหล่นกับพื้น (ด้วยเงื่อนไขที่ว่าก่อนที่มันจะตก ด้านที่ทาเนยไว้จะต้องหงายขึ้น) แต่ถ้าหากโต๊ะดังกล่าวมีความสูงมากกว่า 3 เมตร ขนมปังจะหมุนรอบตัวเอง 360 องศา และด้านที่ไม่ได้ทาเนยไว้จะคว่ำลงพื้นแทน ไม่เพียงเท่านั้น ถ้าหากว่าขนมปังดังกล่าวเคลื่อนไหวด้วยความเร็ว 5.79 กิโลเมตรต่อชั่วโมง มันจะหมุนน้อยลงและจะไม่ทำให้ด้านที่ทาเนยไว้คว่ำลงพื้น ในความจริงแล้ว ปรากฏการณ์นี้เกิดขึ้นโดยค่าคงตัวทางฟิสิกส์ขั้นพื้นฐานเป็นหลัก
ไมโครซอฟท์ วิชวล ซีพลัสพลัส
ไมโครซอฟท์ วิชวล ซีพลัสพลัส () หรือเรียกชื่อย่อว่า MSVC เป็นซอฟท์แวร์ผลิตภัณฑ์สิ่งแวดล้อมสำหรับการพัฒนาแบบเบ็ดเสร็จ (IDE) ที่ผลิตโดย ไมโครซอฟท์ สำหรับภาษาโปรแกรม ซี ,ซีพลัสพลัส ,ซี++/ซีเอลไอ "MSVC" เป็นซอฟต์แวร์จำกัดสิทธิ์ที่เดิมเป็นผลิตภัณฑ์แบบสแตนด์อโลน แต่ต่อมาได้กลายเป็นส่วนหนึ่งของไมโครซอฟท์ วิชวลสตูดิโอ และอยู่ในรูปแบบ trialware และfreeware นอกจากนี้ยังมีเครื่องมือสำหรับพัฒนาซอฟต์แวร์ และแก้ไขจุดบกพร่อง ของรหัสภาษาซีพลัสพลัส ที่เขียนรหัสโดยเฉพาะสำหรับ วินโดวส์ เอพีไอ ,ไดเรกต์เอกซ์ และดอตเน็ตเฟรมเวิร์ก
โปรแกรมประยุกต์จำนวนมากจำเป็นต้องมีแพคเกจ Visual c ++ ทำงานอย่างถูกต้อง แพคเกจเหล่านี้มักจะติดตั้งอย่างอิสระจากโปรแกรมประยุกต์ ทำให้สามารถใช้งานโปรแกรมประยุกต์หลาย ๆ แพคเกจได้ในขณะที่ต้องติดตั้งเพียงครั้งเดียว
โกปี๊เตี่ยม
โกปี๊เตี่ยม หรือ กอปี๊เตี่ยม (จีน: 咖啡店; พินอิน: "kā fēi diàn") เป็นร้านกาแฟแบบดั้งเดิมที่พบได้ในภูมิภาคเอเชียตะวันออกเฉียงใต้ เช่น ไทย, มาเลเซีย, สิงคโปร์, อินโดนีเซีย เป็นสถานที่ขายขายอาหาร โดยเน้นที่อาหารเช้าและเครื่องดื่มจำพวกชาและกาแฟ โดยคำว่า "โกปี๊" หรือ "กอปี๊" (咖啡) เป็นภาษามลายู/ฮกเกี้ยน ที่หมายถึง "กาแฟ" และ "เตี่ยม" เป็นภาษาฮากกาและแต้จิ๋ว หมายถึง "ร้านค้า" หรือ "โรงเตี๊ยม" (店)
เฉพาะในสิงคโปร์ที่เดียว มีโกปี๊เตี่ยมตามสถานที่ต่าง ๆ ครอบคลุมทั้งสถานที่อยู่อาศัย, แหล่งอุตสาหกรรม และธุรกิจภายในประเทศ มากถึง 2,000 แห่ง สำหรับในส่วนประเทศไทย โกปี๊เตี่ยมสามารถพบได้ในสถานที่ทั่วไป แต่ที่มีชื่อเสียงและขึ้นชื่อ คือ ในท้องถิ่นภาคใต้
โดยรายการอาหาร มักประกอบไปด้วยอาหารแบบเรียบง่าย หลากหลายชนิด เช่น ไข่ลวก, ขนมปังปิ้ง, สังขยา, ชาหรือกาแฟผสม และไมโล
ในส่วนของโต๊ะขายกาแฟและเครื่องดื่มทั่วไปมักขายโดยเจ้าของร้าน และอาจรวมไปถึงน้ำอัดลมและเครื่องดื่มอื่น ๆ รวมถึงอาหารเช้า เช่น ขนมปังปิ้งทาหน้าต่าง ๆ, อาหารว่าง หรือแม้แต่ร้านให้เช่าโดยเจ้าของร้านค้าอิสระที่จัดเตรียมอาหารหลากหลายซึ่งมักจะมีอาหารแบบดั้งเดิมจากหลายชาติพันธุ์เพื่อให้ผู้คนจากภูมิหลังที่แตกต่างกันและมีพฤติกรรมการรับประทานอาหารที่แตกต่างกันสามารถรับประทานอาหารในสถานที่เดียวกันและแม้กระทั่งรายการอาหารที่ปรากฏบนป้ายรายการภายในร้าน
นอกจากนี้แล้ว โกปี๊เตี่ยม ยังเป็นชื่อของห่วงโซ่ธุรกิจอาหารในสิงคโปร์ และเป็นชื่อของร้านกาแฟและร้านอาหารในจังหวัดภูเก็ต ในภาคใต้ของไทยอีกด้วย ในชื่อ "โกปี้เตี่ยม"คำว่า "สภากาแฟ" เป็นวลีที่ใช้ในในเชิงความหมายที่เป็นที่รู้กันทั่วไปในกลุ่มคนงานหรือผู้สูงอายุจะดื่มกาแฟและแลกเปลี่ยนข่าวสารหรือข้อคิดเห็นต่าง ๆ ในเรื่องต่าง ๆ เช่น เรื่องการเมืองระดับชาติ, การเมืองระดับท้องถิ่น, ละครโทรทัศน์, กีฬาและอาหาร หรือเรื่องราวในชีวิตประจำวันทั่ว ๆ ไป
ปาลมัส
ปาลมัส (; , "ต้นปาล์ม") เป็นเมืองหลวงและเมืองที่ใหญ่ที่สุดของรัฐโตกันชีนส์ ประเทศบราซิล เพิ่งก่อตั้งจากรัฐธรรมนุญในปี ค.ศ. 1988 และจากข้อมูลของ IBGE เมืองมีประชากร 286,787 คน (ค.ศ. 2017)
ปาลมัสตั้งอยู่ตรงกลางของรัฐ อยู่เหนือระดับน้ำทะเลเฉลี่ย 230 ม. เมืองตั้งอยู่ระหว่างหุบเขาและแม่น้ำโตกันชีนส์ ส่วนทางทิศตะวันออกของเมืองติดกับ "Serra do Lajeado" มหานครปาลมัสมีประชากร 471,639 คน โดยอาศัยอยู่ริมทะเลสาบปาลมัส ปาลมัสก่อตั้งขึ้นในปี ค.ศ. 1990 และพัฒนาจากเขตกสิกรรมเก่า จนกลายเป็นเมืองหลวงของรัฐล่าสุดของบราซิล
อลิมามาง
อลิมามาง (, ) เจ้าเมืองเมาะตะมะใน พม่าตอนล่าง ของ อาณาจักรพุกาม ระหว่างประมาณ ค.ศ. 1259 ถึง 1285 ได้รับการแต่งตั้งโดย พระเจ้านรสีหบดี กษัตริย์องค์สุดท้ายแห่งอาณาจักรพุกาม เมื่ออาณาจักรพุกามถูกรุกรานโดยจักรวรรดิมองโกลในตอนเหนือ เขาและขุนนางอื่น ๆ ในภาคใต้เริ่มวางแผนที่จะประกาศอิสรภาพออกจากพุกาม กระทั่งถูกสังหารโดยผู้นำท้องถิ่นนาม มะกะโท ซึ่งต่อมาได้ประกาศเอกราชจากอาณาจักรพุกามและสถาปนาตนเป็นกษัตริย์พระนามว่า พระเจ้าฟ้ารั่ว ในอีก 2 ปีต่อมา
กีฬาคริกเกตในกีฬาแห่งชาติ ครั้งที่ 45
กีฬาคริกเกตในกีฬาแห่งชาติ ครั้งที่ 45 จัดแข่งขันที่สนามฟุตบอล โรงเรียนพะตงประธานคีรีวัฒน์ อำเภอหาดใหญ่ จังหวัดสงขลา กำหนดแข่งขันระหว่างวันที่ 20 ถึง 29 มิถุนายน พ.ศ. 2560 มีการชิงชัยทั้งหมด 2 เหรียญทอง
อีเอฟแอลลีกทู ฤดูกาล 2017–18
อีเอฟแอลลีกทู ฤดูกาล 2017–18 (หรือเรียกว่า สกายเบตลีกทู ด้วยเหตุผลด้านผู้สนับสนุน) เป็นการแข่งขันฟุตบอลลีกทู ฤดูกาลที่ 14 ของลีกภายใต้ชื่อปัจจุบันและในฤดูกาลที่ 24 ภายใต้รูปแบบการแบ่งลีกปัจจุบัน โปรแกรมการแข่งขันจะประกาศออกมาในวันที่ 22 มิถุนายน ค.ศ. 2016.
เลื่อนชั้นจาก เนชันนัล ลีก
ตกชั้นจาก ลีก วัน
เลื่อนชั้นสู่ ลีก วัน
ตกชั้นสู่ เนชันนัล ลีก
อเมริกันแอร์ไลน์ เที่ยวบินที่ 191
อเมริกันแอร์ไลน์ เที่ยวบินที่ 191 เป็นเที่ยวบินประจำที่ดำเนินการโดยอเมริกันแอร์ไลน์ ออกเดินทางจากท่าอากาศยานนานาชาติโอแฮร์ ในเมืองชิคาโก รัฐอิลลินอยส์ สู่ ท่าอากาศยานนานาชาติลอสแอนเจลิส ในเมืองลอสแอนเจลิส รัฐแคลิฟอร์เนีย ด้วยเครื่องบินแมคดอนเนลล์ ดักลาส ดีซี-10
ในวันที่ 25 พฤษภาคม 2522, หลังจากที่เครื่องบินได้ทำการบินขึ้นจากท่าอากาศยานนานาชาติโอแฮร์ เครื่องบินได้สูญเสียการควบคุมอันเนื่องมาจากการที่เครื่องยนต์ที่ 1 (ด้านซ้าย) หลุดจากปีก ส่งผลให้มีผู้เสียชีวิตทั้งหมด 271 คนบนเครื่องบิน (ผู้โดยสาร 258 คนและลูกเรือ 13 คน) และผู้เสียชีวิต 2 คนบนภาคพื้น
อเมริกันแอร์ไลน์ เที่ยวบินที่ 191 ได้จดบันทึกว่าเป็นอุบัติเหตุทางเครื่องบินพาณิชย์ครั้งร้ายแรงที่สุดในสหรัฐอเมริกา และอุบัติเหตุที่ร้ายแรงที่สุดอันดับ 2 บนเครื่องบินแมคดอนเนลล์ ดักลาส ดีซี-10 รองจากเตอร์กิซแอร์ไลน์ เที่ยวบินที่ 981
เก้าอี้บาร์เซโลนา
เก้าอี้บาร์เซโลนา () เป็นเก้าอี้ที่ออกแบบโดยลุดวิก มีส ฟาน เดอร์ โรห์และลิลลี ไรซ์ เดิมทีออกแบบไว้สำหรับอาคารเยอรมันพาวิลเลียน ที่ใช้ออกในงานอินเตอร์เนชันแนลเอกซ์โพซิชัน 1929 เมืองเจ้าภาพคือบาร์เซโลนา แคว้นกาตาลุญญา ประเทศสเปน ใช้งานครั้งแรกที่วิลลาทูเกนด์แฮต ที่ได้รับการจดทะเบียนให้เป็นมรดกโลก ออกแบบโดยลุดวิก มีส ฟาน เดอร์ โรห์ ที่เมืองเบอร์โน ประเทศเช็กเกีย
จอร์แดน ปีเตอร์สัน
จอร์แดน เบิร์นท ปีเตอร์สัน (Jordan Bernt Peterson; เกิด 12 มิ.ย. ค.ศ. 1962) เป็นนักจิตวิทยาคลินิกชาวแคนาดา นักวิจารณ์ด้านวัฒนธรรม และศาสตราจารย์ประจำสาขาวิชาจิตวิทยา ที่มหาวิทยาลัยโทรอนโต หัวข้อใหญ่ที่ศึกษาคือ จิตวิทยาความผิดปกติ (abnormal psychology), จิตวิทยาบุคลิกภาพ และจิตวิทยาสังคม โดยหัวข้อที่เน้นที่สุดคือจิตวิทยาของศาสนา และความเชื่อเชิงอุดมการณ์ รวมทั้งการประเมินและการพัฒนาของบุคลิกภาพและสมรรถภาพทางการทำงาน (job performance)
จอร์แดน ปีเตอร์สันเติบโตที่เมืองแฟร์วิว รัฐแอลเบอร์ตา แคนาดา สำเร็จการศึกษาระดับปริญญาตรีด้านรัฐศาสตร์เมื่อ ค.ศ. 1982 และด้านจิตวิทยาเมื่อ ค.ศ. 1984 จากมหาวิทยาลัยแอลเบอร์ตา สำเร็จการศึกษาระดับปริญญาเอกด้านจิตวิทยาคลินิก จากมหาวิทยาลัยแมคกิลล์ในปี ค.ศ. 1991 ศึกษาหลังปริญญาเอก (post doctoral) ที่มหาวิทยาลัยแมคกิลล์เป็นเวลาสองปี จากนั้นย้ายไปทำงานที่รัฐแมสซาชูเซตส์ สหรัฐฯ เป็นผู้ช่วยศาสตราจารย์และรองศาสตราจารย์ภาควิชาจิตวิทยา ที่มหาวิทยาลัยฮาร์วาร์ด ในปี ค.ศ. 1998 ย้ายไปทำงานที่มหาวิทยาลัยโทรอนโต เป็นศาสตราจารย์จนถึงปัจจุบัน
ลากอม
ลากอม (, อ่านว่า ลา-กอม) เป็นคำภาษาสวีเดน มีความหมายว่า "ไม่มากหรือไม่น้อยไป" "ไม่เยอะเกิน" ใช้สื่อถึงปริมาณที่ "พอดี"
แม้คำว่า "เพียงพอ" และ "ปานกลาง" อาจสื่อถึงการงดเว้น ยากลำบาก หรือล้มเหลว คำว่า "ลากอม" สื่อความหมายไปทางความเหมาะสม โดยไม่จำเป็นว่าต้องสมบูรณ์แบบ ชาวสวีเดนมีคำพูดที่ว่า ""Lagom är bäst"" แปลอย่างตรงตัวว่า "ความพอดีดีที่สุด"
คำว่า "ลากอม" มักถูกใช้เป็นคำวิเศษณ์ เช่น ในประโยค ""Han är lagom lång"" (แปลแบบตรงตัวว่า "เขาสูงกำลังพอดี") และยังสามารถใช้ในรูปแบบของคำคุณศัพท์ เช่น ""Klänningen var lagom för henne"" (แปลแบบตรงตัวว่า "ชุดกระโปรงเหมาะกับเธอ"),
คำว่าลากอมสามารถใช้ได้กับแทบทุกอย่างตั้งแต่อาหารและเครื่องดื่ม ไปจนถึงกฎหมายลิขสิทธิ์และปริมาณการปล่อยคาร์บอนไดออกไซด์
ค่านิยมของ "ความพอเพียง" สามารถเปรียบเทียบได้กับสำนวน "less is more" (การที่มีน้อยคือการที่มีมาก) ที่ตรงข้ามกับ "ยิ่งเยอะยิ่งดี" มักถูกมองในด้านดี เป็นตัวเลือกที่ยั่งยืน ตรงข้ามกับการสะสมของมากมายในแบบบริโภคนิยม (consumerism) ตัวอย่างเช่น "ทำไมฉันจะต้องต้องการมากกว่าสองอัน?" "Det är" [มัน] ลากอมแล้ว นอกจากนี้ยังอาจถูกมองในด้านการอดกลั้น เช่นในเชิง "คุณไม่ควรจะทำตัวดีเกินไป หรือรวยเกินไป"
ชิเบนีก
ชิเบนีก () เป็นเมืองประวัติศาสตร์เมืองหนึ่งของประเทศโครเอเชีย ตั้งอยู่ในภูมิภาคแดลเมเชียตอนกลาง บริเวณที่แม่น้ำเคอร์คาไหลลงสู่ทะเลเอเดรียติก ชิเบนีกเป็นศูนย์กลางการปกครอง การศึกษา การขนส่ง อุตสาหกรรม และการท่องเที่ยวของเทศมณฑลชิเบนีก-คนีน และเป็นเมืองที่ใหญ่ที่สุดเป็นอันดับที่ 3 ในภูมิภาคแดลเมเชียอันเก่าแก่ นอกจากนี้ยังเป็นเมืองของชาวโครแอตพื้นเมืองที่เก่าแก่ที่สุดริมชายฝั่งทะเลอีกด้วย
คนีน
คนีน () เป็นเมืองในเทศมณฑลชิเบนีก-คนีน ประเทศโครเอเชีย ตั้งอยู่บริเวณตอนในของภูมิภาคแดลเมเชียใกล้ต้นน้ำเคอร์คา เป็นจุดเชื่อมต่อที่สำคัญแห่งหนึ่งทางรถไฟและรถยนต์ระหว่างกรุงซาเกร็บกับเมืองสปลิต คนีนก้าวขึ้นสู่จุดสูงสุดสองครั้งในประวัติศาสตร์ในฐานะเมืองหลวงของราชอาณาจักรโครเอเชียในยุคกลางและเมืองหลวงในระยะเวลาสั้น ๆ ของสาธารณรัฐเซิร์บแห่งครายินาซึ่งประกาศตัวเองระหว่างปี พ.ศ. 2534 ถึง พ.ศ. 2538
การปนเปื้อนทวนน้ำ
การปนเปื้อนทวนน้ำ () เป็นการปรากฏการณ์ในพลศาสตร์ของไหล เมื่อมีการเทน้ำจากภาชนะที่สูงกว่าไปยังภาชนะที่ต่ำกว่า สารปนเปื้อนในภาชนะที่ต่ำกว่าสามารถปีนทวนน้ำขึ้นไปยังภาชนะที่สูงกว่าได้ คำอธิบายปรากฏการณ์นี้ยังไม่เป็นที่แน่ชัด ถึงแม้จะมีการทดลองและการจำลองในคอมพิวเตอร์ที่แสดงให้เห็นว่าสารปนเปื้อนจะเคลื่อนไหวจากของไหลที่มีแรงตึงผิวมากไปยังของไหลที่มีแรงตึงผิวน้อย แต่ก็ยังไม่มีการอธิบายว่าเหตุใดมันถึงสามารถเคลื่อนไหวทวนน้ำและต้านแรงโน้มถ่วงจากที่ต่ำไปที่สูงได้
อาณาจักรปีนยะ
อาณาจักรปีนยะ (; , ) อาณาจักรที่ปกครองพม่าตอนกลางระหว่าง ค.ศ. 1313 ถึง 1365 เป็นรัฐที่สืบต่อจาก อาณาจักรมยีนไซ่ง์ ที่ปกครอง พม่าตอนบน ระหว่าง ค.ศ. 1297 ถึง 1313 สถาปนาขึ้นเป็นรัฐที่ปกครองสืบต่อจาก อาณาจักรพุกาม โดยนิตินัย โดย พระเจ้าสีหตูแห่งปีนยะ
รายชื่อภาพยนตร์ไทย พ.ศ. 2561
รายชื่อภาพยนตร์ไทย ที่ออกฉายครั้งแรกใน พ.ศ. 2561 เรียงตามวันฉาย
ภาพยนตร์ไทย
ความลึกเชิงแสง
ความลึกเชิงแสง เป็นค่าที่แสดงถึงความโปร่งแสงของวัสดุ โดยนิยามแล้วก็คือสัดส่วนของรังสีหรือแสงที่ถูกดูดกลืนหรือเกิดการกระเจิงไปในระหว่างทางที่แผ่ออกไป
เมื่อ formula_1 คือความเข้มของแหล่งกำเนิดรังสี formula_2 คือความเข้มรังสีหลังจากที่รังสีแผ่ผ่านไปแล้วจนมาถึงผู้สังเกตการณ์ที่ความลึกเชิงแสง formula_3 :
formula_4
พระเจ้าสีหตู
พระเจ้าสีหตู (, ; 1265–1325) ผู้ร่วมสถาปนา อาณาจักรมยีนไซง์ และปฐมกษัตริย์แห่ง อาณาจักรปีนยะ ซึ่งปัจจุบันตั้งอยู่ในเขตพม่าตอนกลาง พระเจ้าสีหตูเป็นพระอนุชาองค์เล็กที่โดดเด่นที่สุดในบรรดาเจ้าชายสามพระองค์ซึ่งประสบความสำเร็จจากการป้องกันพม่าตอนกลางให้รอดพ้นจากการรุกรานของ จักรวรรดิมองโกล เมื่อ ค.ศ. 1287 และ ค.ศ. 1300–01
ทะเลสาบเออชีเนิน
ทะเลสาบเออชีเนิน () เป็นทะเลสาบในที่ราบสูงแบร์น ประเทศสวิตเซอร์แลนด์ ตั้งอยู่ในหุบเขาเออชีเนินที่ระดับความสูง 1,578 เมตรเหนือระดับน้ำทะเล ทะเลสาบนี้มีพื้นน้ำ 1.11 ตารางกิโลเมตร มีความลึกเฉลี่ย 34 เมตร จุดที่ลึกที่สุดลึก 56 เมตร ทะเลสาบแห่งนี้รับน้ำมาจากภูเขาโดยรอบทั้งสี่ แต่ไม่มีธารน้ำออก น้ำไหลออกจากทะเลสาบโดยการซึมออกผ่านทางชั้นหินใต้ดิน ทะเลสาบแห่งนี้จะเป็นน้ำแข็งอยู่ 5 เดือนในแต่ละปีตั้งแต่เดือนธันวาคมถึงพฤษภาคม ปลาหลัก ๆ ที่พบในทะเลสาบนี้ได้แก่ ปลาชาร์อาร์กติก, ปลาเทรานต์ทะเลสาบ และปลาเรนโบว์เทราต์ ซึ่งในช่วงเดือนมกราคมถึงมีนาคม ผู้คนมักนิยมมาตกปลาใต้ผืนน้ำแข็ง ทะเลสาบแห่งนี้ถือเป็นส่วนหนึ่งของแหล่งมรดกโลกยุงเฟรา-อาเล็ทช์-บีทช์ฮอร์นตั้งแต่ปี ค.ศ. 2007
คันเดอร์ชเตค
คันเดอร์ชเตค () เป็นหมู่บ้านในรัฐแบร์น ประเทศสวิตเซอร์แลนด์ มีประชากร 1,283 คน ตั้งอยู่ในหุบเขาที่มีแม่น้ำคันเดอร์ไหลผ่านที่ระดับความสูง 1,174 เมตรเหนือระดับน้ำทะเล ทางตะวันตกของเขายุงเฟรา เป็นหมู่บ้านที่มีชื่อเสียงในเรื่องทัศนียภาพภูเขา เศรษฐกิจของหมู่บ้านนี้ขึ้นกับการท่องเที่ยวเป็นหลัก นอกจากนี้ บริเวณริมหมู่บ้านยังเป็นที่ตั้งของค่ายลูกเสือนานาชาติ ซึ่งในแต่ละปีจะมีลูกเสือจากทั่วโลกมาจัดกิจกรรมกว่าปีละ 11,000 คน
ชิลท์ฮอร์น
ชิลท์ฮอร์น () เป็นภูเขาในเทือกเขาแอลป์ ตั้งอยู่ในรัฐแบร์น ประเทศสวิตเซอร์แลนด์ มีความสูง 2,970 เมตรเหนือระดับน้ำทะเล ชิลท์ฮอร์นตั้งอยู่ทางตะวันตกของหุบเขาเลาเทอร์บรุนเนินถัดจากหมู่บ้านมือเริน โดยมีกระเช้าลอยฟ้าจากมือเรินมายังภูเขาแห่งนี้ บริเวณจุดยอด สามารถมองเห็นได้ทัศนียภาพของเขาทิทลิส, เขาไอเกอร์, เขาเมินช์, เขายุงเฟรา และยังสามารถเห็นไปถึงป่าดำทางทิศเหนือ ตลอดจนมงบล็องทางทิศตะวันตกเฉียงใต้
ภัทรานิษฐ์ วิริยะบำรุงกิจ
ภัทรานิษฐ์ วิริยะบำรุงกิจ ชื่อเล่น อิ๊งค์ (เกิด 16 มีนาคม พ.ศ. 2536) เป็นนักแสดงชาวไทย สังกัดช่อง 7
ภัทรานิษฐ์ วิริยะบำรุงกิจ มีภูมิลำเนาอยู่ที่ จังหวัดเชียงใหม่ เกิดเมื่อวันที่ 16 มีนาคม พ.ศ. 2536 เข้าสู่วงการบันเทิงจากเวทีการประกวด Miss Gossip Girls 2011 รอบรองชนะเลิศ เข้ารอบ 20 คนสุดท้าย โดยมีนักปั้นชื่อดัง เอ - ศุภชัย ศรีวิจิตร ชักชวนให้ไปเซ็นสัญญาการเป็นนักแสดงให้กับทางช่อง 7 มีผลงานเรื่องแรก ละครซิตคอม เรื่อง รักเต็มบ้าน ปัจจุบันจบการศึกษาระดับปริญญาตรี ที่ คณะนิเทศศาสตร์ มหาวิทยาลัยรังสิต
คติคำนึงประโยชน์ (สถาปัตยกรรม)
ในสถาปัตยกรรม คติคำนึงประโยชน์ () เป็นหลักการที่สถาปนิกควรออกแบบอาคารนั้นโดยยึดจากวัตถุประสงค์ของอาคารนั้น คำพูดนี้ดูจะขาดความเป็นตัวเองมากกว่าที่ปรากฎเห็นครั้งแรก และเป็นสิ่งที่ดูสับสนและเกิดข้อพิพาทในวงการอาชีพ โดยเฉพาะอย่างยิ่งที่เกี่ยวข้องกับสถาปัตยกรรมสมัยใหม่ สถาปัตยกรรมแบบคติคำนึงประโยชน์มีอิทธิพลอย่างยิ่งในเยอรมนี เชโกสโลวาเกีย สหภาพโซเวียต และเนเธอร์แลนด์
การคำนึงประโยชน์ในอาคารนั้น สามารถค้นกลับไปได้ในหลักการคลาสสิกสามข้อของวิตรูวิอุส (Vitruvian triad) อันได้แก่ความแข็งแรงมั่นคง (FIRMITAS), การใช้ประโยชน์ได้ (VTILITAS) และความงาม (VENVSTAS) ซึ่งเป็นหนึ่งใน 3 ข้อของคุณลักษณะทางสถาปัตยกรรม มุมมองของวิทยาแนวการหน้าที่เป็นสิ่งพื้นฐานของสถาปนิกฟื้นฟูกอทิกบางท่าน โดยเฉพาะออกัสตัส พิวจิน เขียนไว้ว่า "ไม่ควรมีสิ่งเติมแต่งในอาคาร ที่ไม่จำเป็นต่อความสะดวก โครงสร้าง หรือ ความเหมาะสม" และ "สิ่งประดับทั้งหมดมีไว้เพื่อให้โครงสร้างที่จำเป็นของอาคารดีขึ้น"
เทศบาลตำบลห้วยเกิ้ง
เทศบาลตำบลห้วยเกิ้ง เป็นเทศบาลแห่งหนึ่งในอำเภอกุมภวาปี จังหวัดอุดรธานี
เทศบาลตำบลห้วยเกิ้ง เป็นหมู่บ้านที่แยกจากตำบลกุมภวาปี มีหมู่บ้าน 8 หมู่บ้าน ปัจจุบันได้รับการยกระดับเป็นเทศบาลตำบลห้วยเกิ้ง มีชุมชนในเขตเทศบาล 8 ชุมชน
เทศบาลตำบลห้วยเกิ้ง ตั้งอยู่ทางทิศใต้ของอำเภอกุมภวาปี มีระยะทางห่างจากอำเภอกุมภวาปี ประมาณ 14 กิโลเมตร ตำบลห้วยเกิ้ง มีเนื้อที่โดยประมาณ 10.47 ตารางกิโลเมตร มีอาณาเขตติดต่อ ดังนี้
มีทั้งหมด 8 ชุนชน/หมู่บ้าน
เมสซีนา
เมสซีนา (; ; , Sicilian: "Missina"; , ) เป็นเมืองหลวงของมหานครแห่งเมสซีนา (Metropolitan City of Messina) เมืองใหญ่เป็นอันดับ 3 บนเกาะซิซิลี และใหญ่เป็นอันดับ 13 ของประเทศอิตาลี มีประชากรมากกว่า 238,000 คน ประชากรในเขตมหานครมีราว 650,000 คน เมืองตั้งอยู่ใกล้มุมทิศตะวันออกเฉียงเหนือของซิซิลี บริเวณช่องแคบเมสซีนา ตรงข้ามกับเมืองวิลลาซานโจวันนีบนแผ่นดินใหญ่
สวอนเลก (ภาพยนตร์ พ.ศ. 2524)
สวอนเลก () เป็นภาพยนตร์อะนิเมะ มีเค้าโครงจากบัลเลต์ เรื่อง "สวอนเลก" ของ ปิออตร์ อิลิช ไชคอฟสกี ภาพยนตร์เข้าฉายที่ญี่ปุ่นในวันที่ 14 มีนาคม 2524 โดยโทเอแอนิเมชัน ภาพยนตร์ผลิตโดยโทเอแอนิเมชันของญี่ปุ่น โดยร่วมผลิตกับโซยุซมุลต์ฟิล์มจากสหภาพโซเวียต และกำกับโดย Kimio Yabuki
ภาพยนตร์ได้ออกวางจำหน่ายเป็นแผ่นดีวีดีโดย Discotek Media ในวันที่ 28 พฤศจิกายน 2560 โดยมีทั้งฉบับพากย์ภาษาญี่ปุ่นและพากย์ภาษาอังกฤษ
สโมสรฟุตบอลเชียงราย ยูไนเต็ดในฤดูกาล 2561
ฤดูกาล 2561 เป็นฤดูกาลที่ 9 ของ เชียงราย ยูไนเต็ด ใน ไทยลีก ตั้งแต่ปี พ.ศ. 2554. และเป็นฤดูกาลที่ 2 ติดต่อกันที่ใช้ในนาม สิงห์ เชียงราย ยูไนเต็ด ตามผู้สนับสนุนสโมสร
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 พฤศจิกายน 2560 ถึง 5 กุมภาพันธ์ 2561
ตลาดซื่อขายนักเตะฟุตบอลไทยช่วงที่สองจะเปิดในวันที่ 11 มิถุนายน ถึง 9 กรกฎาคม 2561
เบือร์เกินชต็อค
เบือร์เกินชต็อค () เป็นภูเขาในประเทศสวิตเซอร์แลนด์ มีความสูง 1,115 เมตรเหนือระดับน้ำทะเล ตั้งอยู่ติดกับทะเลสาบลูเซิร์น โดยด้านที่ติดกับทะเลสาบเป็นหน้าผาสูงชัน ส่วนอีกด้านเป็นเนินลาดลงไปหาหมู่บ้านเอ็นเนิทเบือร์เกิน ทำให้สามารถเดินหรือขับรถยนขึ้นไปยังยอดเขาจากด้านนี้ได้ นอกจากนี้ บริเวณด้านที่ติดกับทะเลสาบยังมีท่าเรือพร้อมรถรางขึ้นเขาไว้คอยให้บริการเช่นกัน เขาลูกนี้ถือเป็นพรมแดนทางธรรมชาติของรัฐนิดวัลเดินและรัฐลูเซิร์น
โยเซฟ แทร์โบเฟิน
โยเซฟ อันโทนีอุส ไฮน์ริช แทร์โบเฟิน () เป็นเจ้าหน้าที่ระดับสูงของนาซี ที่ได้เป็นที่รู้จักกันดีในฐานะผู้ตรวจการไรช์ประจำดินแดนนอร์เวย์ในยึดครอง ซึ่งเป็นช่วงที่ประเทศนอร์เวย์ถูกยึดครองโดยนาซีเยอรมนีและได้บริหารการปกครองร่วมกับรัฐบาลควิสลิง(Quisling regime)
ในช่วงที่แทร์โบเฟินปกครองในนอร์เวย์ได้กระทำผิดเอาไว้มากมายด้วยการสังหารหมู่และการสร้างค่ายกักกันในนอร์เวย์ ภายหลังสงครามได้ยุติลงและเยอรมนีได้ยอมจำนน แทร์โบเฟินได้ตัดสินใจฆ่าตัวตาย เมื่อวันที่ 8 พฤษภาคม ค.ศ. 1945 ด้วยระเบิดไดนาไมท์น้ำหนัก 50 กิโลกรัมในบังเกอร์บนพื้นที่ Skaugum เขาได้เสียชีวิตพร้อมกับร่างของโอเบอร์กรุพเพินฟือเรอร์ Wilhelm Rediess ผู้นำเอ็สเอ็สและตำรวจและเป็นผู้บัญชาการของทหารเอ็สเอ็สทั้งหมดในนอร์เวย์ ที่ได้ตัดสินใจยิงตัวเองไปก่อน